title: Σύσταση του Συμβουλίου, της 26ης Νοεμβρίου 2018, σχετικά με την προαγωγή της αυτόματης αμοιβαίας αναγνώρισης των τίτλων τριτοβάθμιας εκπαίδευσης και ανώτερης δευτεροβάθμιας εκπαίδευσης και κατάρτισης, καθώς και των αποτελεσμάτων περιόδων μάθησης στο εξωτερικό

text:
               10.12.2018

               EL

               Επίσημη Εφημερίδα της Ευρωπαϊκής Ένωσης

               C 444/1

      ΣΥΣΤΑΣΗ ΤΟΥ ΣΥΜΒΟΥΛΙΟΥ
      της 26ης Νοεμβρίου 2018
      σχετικά με την προαγωγή της αυτόματης αμοιβαίας αναγνώρισης των τίτλων τριτοβάθμιας εκπαίδευσης και ανώτερης δευτεροβάθμιας εκπαίδευσης και κατάρτισης, καθώς και των αποτελεσμάτων περιόδων μάθησης στο εξωτερικό
      (2018/C 444/01)
      ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
      Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως τα άρθρα 165 και 166,
      Έχοντας υπόψη την πρόταση της Ευρωπαϊκής Επιτροπής,
      Εκτιμώντας τα ακόλουθα:

                  (1)

                  Η μαθησιακή κινητικότητα προάγει τη γνώση, τις δεξιότητες, τις ικανότητες και τις εμπειρίες, μεταξύ άλλων τις προσωπικές και κοινωνικές δεξιότητες και την πολιτισμική ευαισθητοποίηση, οι οποίες έχουν καθοριστική σημασία για την ενεργό συμμετοχή στην κοινωνία και στην αγορά εργασίας, καθώς και για την προώθηση της ευρωπαϊκής ταυτότητας.

                  (2)

                  Η Ευρωπαϊκή Επιτροπή, στην ανακοίνωσή της για την ισχυροποίηση της ευρωπαϊκής ταυτότητας μέσω της εκπαίδευσης και του πολιτισμού (1), παρουσιάζει το όραμα της δημιουργίας, έως το 2025, ενός ευρωπαϊκού χώρου εκπαίδευσης, στον οποίο η μάθηση, οι σπουδές και η έρευνα δεν θα παρεμποδίζονται από σύνορα, καθώς θα εξαλειφθούν μεταξύ άλλων τα εμπόδια στην αναγνώριση των προσόντων, τόσο σε επίπεδο σχολείου όσο και σε επίπεδο τριτοβάθμιας εκπαίδευσης.

                  (3)

                  Στα συμπεράσματά του της 14ης Δεκεμβρίου 2017, το Ευρωπαϊκό Συμβούλιο καλούσε τα κράτη μέλη, το Συμβούλιο και την Επιτροπή, στο πλαίσιο των αντίστοιχων αρμοδιοτήτων τους, να προάγουν τις εργασίες που έχουν ως στόχο «την προώθηση της συνεργασίας των κρατών μελών για την αμοιβαία αναγνώριση των τίτλων τριτοβάθμιας και δευτεροβάθμιας εκπαίδευσης» (2).

                  (4)

                  Η σύμβαση του 1997 σχετικά με την αναγνώριση των τίτλων όσον αφορά την τριτοβάθμια εκπαίδευση στον ευρωπαϊκό χώρο (σύμβαση της Λισαβόνας για την αναγνώριση τίτλων) και τα συμπληρωματικά της κείμενα, που καταρτίστηκαν από το Συμβούλιο της Ευρώπης και την Unesco, συγκροτούν ένα νομικό πλαίσιο για την αναγνώριση των τίτλων σπουδών τριτοβάθμιας εκπαίδευσης και των τίτλων σπουδών ανώτερης δευτεροβάθμιας εκπαίδευσης που παρέχουν πρόσβαση στην τριτοβάθμια εκπαίδευση.

                  (5)

                  Οι υπουργοί Παιδείας του ευρωπαϊκού χώρου τριτοβάθμιας εκπαίδευσης δεσμεύτηκαν ως προς τον μακροπρόθεσμο στόχο της αυτόματης αναγνώρισης συγκρίσιμων ακαδημαϊκών πτυχίων στο ανακοινωθέν του Βουκουρεστίου το 2012. Σημειώθηκε πρόοδος μεταξύ άλλων με το έργο της διερευνητικής ομάδας για την αυτόματη αναγνώριση, αλλά ο στόχος δεν έχει ακόμη επιτευχθεί.

                  (6)

                  Οι υπουργοί που είναι αρμόδιοι για την επαγγελματική εκπαίδευση και κατάρτιση στα κράτη μέλη δήλωσαν το 2002 ότι είναι προσηλωμένοι στη διαδικασία της Κοπεγχάγης, μια διαδικασία ενισχυμένης συνεργασίας που προωθεί την αναγνώριση των προσόντων και των ικανοτήτων.

                  (7)

                  Η διασφάλιση της ποιότητας, ιδιαίτερα, μπορεί να διαδραματίσει καθοριστικό ρόλο στη βελτίωση της διαφάνειας και συμβάλλει, με τον τρόπο αυτόν, στην εδραίωση αμοιβαίας εμπιστοσύνης. Επομένως, είναι σημαντικό να αξιοποιηθεί το έργο που έχει ήδη πραγματοποιηθεί σχετικά τόσο με τα πρότυπα και τις κατευθυντήριες γραμμές για τη διασφάλιση της ποιότητας στον ευρωπαϊκό χώρο τριτοβάθμιας εκπαίδευσης, όσο και με το ευρωπαϊκό πλαίσιο αναφοράς για τη διασφάλιση της ποιότητας στην επαγγελματική εκπαίδευση και κατάρτιση, και να περιληφθεί στο ευρωπαϊκό πλαίσιο επαγγελματικών προσόντων για τη διά βίου μάθηση.

                  (8)

                  Για να διευκολυνθεί η αναγνώριση των μαθησιακών αποτελεσμάτων στην εθνική νομοθεσία, μεταξύ άλλων στο πλαίσιο της κινητικότητας, θα πρέπει να συνεχιστούν οι εργασίες για την εφαρμογή ενός ευρωπαϊκού συστήματος μεταφοράς και συσσώρευσης ακαδημαϊκών μονάδων και ενός ευρωπαϊκού συστήματος ακαδημαϊκών μονάδων για την επαγγελματική εκπαίδευση και κατάρτιση.

                  (9)

                  Η σύσταση του Συμβουλίου, της 22ας Μαΐου 2017, σχετικά με το ευρωπαϊκό πλαίσιο επαγγελματικών προσόντων για τη διά βίου μάθηση (3) έχει ως στόχο τη βελτίωση της διαφάνειας, της συγκρισιμότητας και της δυνατότητας μεταφοράς των προσόντων, διευκολύνοντας έτσι την αναγνώρισή τους.

                  (10)

                  Το Ευρωπαϊκό Κοινοβούλιο, στο ψήφισμά του της 20ής Απριλίου 2012 σχετικά με τον εκσυγχρονισμό των ευρωπαϊκών συστημάτων τριτοβάθμιας εκπαίδευσης, ζητεί από την ΕΕ και τα κράτη μέλη να καταβάλλουν περαιτέρω προσπάθειες προς την κατεύθυνση της πιο αποτελεσματικής αναγνώρισης και της καλύτερης εναρμόνισης όσον αφορά τους ακαδημαϊκούς τίτλους σπουδών (4).

                  (11)

                  Σε ένα όλο πιο παγκοσμιοποιημένο πλαίσιο, είναι σημαντικό οι σπουδαστές να μπορούν να αξιοποιούν με τον βέλτιστο δυνατό τρόπο όλες τις ευκαιρίες μάθησης που παρέχονται ανά την Ευρώπη. Για να επιτευχθεί αυτό, τίτλος που απονέμεται από αρμόδια αρχή σε ένα κράτος μέλος θα πρέπει να είναι έγκυρος σε οποιοδήποτε άλλο κράτος μέλος, ώστε να καθιστά δυνατή την πρόσβαση σε περαιτέρω δραστηριότητες μάθησης. Το στοιχείο αυτό αφορά και τους υπηκόους τρίτων χωρών που κατέχουν τίτλο σπουδών από ένα κράτος μέλος και μετακινούνται σε άλλο κράτος μέλος. Ωστόσο, η απουσία αυτόματης αναγνώρισης προσόντων και αποτελεσμάτων των περιόδων μάθησης στο εξωτερικό παρεμποδίζει την κινητικότητα. Μια ενιαία προσέγγιση σε όλη την Ένωση όσον αφορά την αυτόματη αναγνώριση θα προσδώσει την απαιτούμενη σαφήνεια και συνέπεια για να αντιμετωπιστούν οι εναπομείναντες φραγμοί.

                  (12)

                  Στην τριτοβάθμια εκπαίδευση, οι διαδικασίες αναγνώρισης συχνά εξακολουθούν να είναι υπερβολικά σύνθετες ή δαπανηρές, και πολλοί μετακινούμενοι σπουδαστές δεν κατορθώνουν να εξασφαλίσουν πλήρη αναγνώριση των μαθησιακών αποτελεσμάτων που απέκτησαν με επιτυχία. Ωστόσο, αρκετά κράτη μέλη έχουν αναλάβει την πρωτοβουλία να προωθήσουν την αυτόματη αμοιβαία αναγνώριση, μεταξύ άλλων μέσω της υπογραφής περιφερειακών συμφωνιών. Οι πρωτοβουλίες αυτές θα μπορούσαν να αξιοποιηθούν ως πρότυπα για τη δημιουργία ενός συστήματος για ολόκληρη την Ένωση.

                  (13)

                  Σε επίπεδο ανώτερης δευτεροβάθμιας εκπαίδευσης και κατάρτισης, οι κάτοχοι τίτλων που παρέχουν πρόσβαση στην τριτοβάθμια εκπαίδευση σε ένα κράτος μέλος συχνά δεν είναι βέβαιοι ότι έχουν δυνατότητα πρόσβασης στην τριτοβάθμια εκπαίδευση άλλου κράτους μέλους. Ειδικότερα, ορισμένα κράτη μέλη δεν αναγνωρίζουν τους τίτλους που παρέχουν πρόσβαση στην τριτοβάθμια εκπαίδευση στους κατόχους τίτλων σπουδών δευτεροβάθμιας επαγγελματικής εκπαίδευσης και κατάρτισης σε άλλα κράτη μέλη. Επιπλέον, ενώ συντομότερες περίοδοι μάθησης στο εξωτερικό δεν δημιουργούν απαραιτήτως προβλήματα αναγνώρισης, εξακολουθεί να υπάρχει σοβαρή αβεβαιότητα για περιόδους που κυμαίνονται μεταξύ τριών μηνών και ενός έτους.

                  (14)

                  Μια σταδιακή προσέγγιση θα βοηθήσει τα κράτη μέλη να θεσπίσουν τους όρους που θα καταστήσουν εφικτή την αυτόματη αμοιβαία αναγνώριση. Η προσέγγιση αυτή θα βασιστεί στα εργαλεία που ήδη υπάρχουν για την τριτοβάθμια εκπαίδευση και την επαγγελματική εκπαίδευση και κατάρτιση, βελτιώνοντας όμως τη χρήση τους και αυξάνοντας σταδιακά το επίπεδο φιλοδοξιών τους. Στην ανώτερη γενική δευτεροβάθμια εκπαίδευση και κατάρτιση, θα δρομολογηθεί μια διαδικασία συνεργασίας με στόχο να διαμορφωθεί το απαραίτητο επίπεδο εμπιστοσύνης μεταξύ των διαφόρων συστημάτων εκπαίδευσης και κατάρτισης των κρατών μελών. Η παρούσα σύσταση συνιστά προσέγγιση συμπληρωματική των πρωτοβουλιών που αναλαμβάνουν τα κράτη μέλη, οι δε δεσμεύσεις έχουν προαιρετικό χαρακτήρα.

                  (15)

                  Η παρούσα σύσταση δεν θίγει το σύστημα αμοιβαίας αναγνώρισης των επαγγελματικών προσόντων και τις εναρμονισμένες ελάχιστες απαιτήσεις εκπαίδευσης για ορισμένα επαγγέλματα, βάσει της οδηγίας 2005/36/ΕΚ του Ευρωπαϊκού Κοινοβουλίου και του Συμβουλίου (5) σχετικά με την αναγνώριση των επαγγελματικών προσόντων όπως τροποποιήθηκε με την οδηγία 2013/55/ΕΕ του Ευρωπαϊκού Κοινοβουλίου και του Συμβουλίου (6).

            ΣΥΝΙΣΤΑ ΣΤΑ ΚΡΑΤΗ ΜΕΛΗ:
      Σύμφωνα με την εθνική και την ενωσιακή νομοθεσία, τους διαθέσιμους πόρους και τις εθνικές περιστάσεις, αξιοποιώντας τη σύμβαση της Λισαβόνας για την αναγνώριση τίτλων (7) και τα συμπληρωματικά της κείμενα και σε στενή συνεργασία με όλα τα σχετικά ενδιαφερόμενα μέρη:

         Βασική αρχή

                  1.

                  Να λάβουν τα απαραίτητα μέτρα, μέχρι το 2025, προκειμένου

                              α)

                              να επιτευχθεί η αυτόματη αμοιβαία αναγνώριση (8) με σκοπό την περαιτέρω μάθηση χωρίς να απαιτείται χωριστή διαδικασία αναγνώρισης ώστε:

                                          i)

                                          τίτλος σπουδών τριτοβάθμιας εκπαίδευσης που αποκτάται σε ένα κράτος μέλος να αναγνωρίζεται αυτόματα (9) στα άλλα κράτη μέλη στο ίδιο επίπεδο, με σκοπό την πρόσβαση σε περαιτέρω σπουδές, με την επιφύλαξη του δικαιώματος ενός ιδρύματος τριτοβάθμιας εκπαίδευσης ή των αρμόδιων αρχών να ορίζουν ειδικά κριτήρια εισδοχής για συγκεκριμένα προγράμματα ή να ελέγχουν την αυθεντικότητα των εγγράφων·

                                          ii)

                                          τα αποτελέσματα περιόδου μάθησης στο εξωτερικό που πραγματοποιείται σε επίπεδο τριτοβάθμιας εκπαίδευσης σε ένα κράτος μέλος να αναγνωρίζονται πλήρως και αυτομάτως στα άλλα κράτη μέλη, όπως έχει συμφωνηθεί προηγουμένως σε συμφωνία μάθησης και επιβεβαιωθεί στο πιστοποιητικό αναλυτικής βαθμολογίας, σύμφωνα με το ευρωπαϊκό σύστημα μεταφοράς και συσσώρευσης ακαδημαϊκών μονάδων·

                              β)

                              να σημειωθεί ουσιαστική πρόοδος προς την αυτόματη αμοιβαία αναγνώριση με σκοπό την περαιτέρω μάθηση, ώστε:

                                          i)

                                          τίτλος σπουδών ανώτερης δευτεροβάθμιας εκπαίδευσης και κατάρτισης που παρέχει πρόσβαση στην τριτοβάθμια εκπαίδευση στο κράτος μέλος όπου χορηγήθηκε ο τίτλος αυτός να αναγνωρίζεται στα άλλα κράτη μέλη, μόνο για τον σκοπό της παροχής πρόσβασης στην τριτοβάθμια εκπαίδευση, με την επιφύλαξη του δικαιώματος ενός ιδρύματος τριτοβάθμιας εκπαίδευσης ή των αρμόδιων αρχών να ορίζουν ειδικά κριτήρια εισδοχής για συγκεκριμένα προγράμματα ή να ελέγχουν την αυθεντικότητα των εγγράφων·

                                          ii)

                                          τα αποτελέσματα περιόδου μάθησης διάρκειας έως ενός έτους στο εξωτερικό που πραγματοποιείται σε άλλο κράτος μέλος και στο πλαίσιο της ανώτερης δευτεροβάθμιας εκπαίδευσης και κατάρτισης να αναγνωρίζονται σε οποιοδήποτε άλλο κράτος μέλος, χωρίς να απαιτείται από τον εκπαιδευόμενο να επαναλάβει το έτος του προγράμματος ή μαθησιακά αποτελέσματα που απέκτησε με επιτυχία στη χώρα προέλευσης, υπό την προϋπόθεση ότι τα μαθησιακά αποτελέσματα είναι εν γένει αντίστοιχα με τα εθνικά προγράμματα σπουδών στη χώρα προέλευσης.

         Τριτοβάθμια εκπαίδευση

                  2.

                  Αναγνωρίζοντας τη σημασία που έχει η προώθηση της διαφάνειας και η ανάπτυξη εμπιστοσύνης μεταξύ των κρατών μελών αφορά τα συστήματα τριτοβάθμιας εκπαίδευσής τους ενόψει της αυτόματης αμοιβαίας αναγνώρισης με σκοπό την περαιτέρω μάθηση, να συμφωνήσουν για την εκπλήρωση των ακόλουθων προϋποθέσεων, σύμφωνα με τις οποίες:

                              α)

                              τα εθνικά πλαίσια ή συστήματα επαγγελματικών προσόντων περιλαμβάνονται στο ευρωπαϊκό πλαίσιο επαγγελματικών προσόντων (η συμπερίληψη αναθεωρείται και επικαιροποιείται όταν είναι αναγκαίο) και αυτοπιστοποιούνται στο πλαίσιο επαγγελματικών προσόντων του ευρωπαϊκού χώρου τριτοβάθμιας εκπαίδευσης·

                              β)

                              τα συστήματα τριτοβάθμιας εκπαίδευσης οργανώνονται σύμφωνα με τις δομές και τις αρχές της διαδικασίας της Μπολόνιας, οι οποίες περιλαμβάνουν ένα πλαίσιο τριών κύκλων και, κατά περίπτωση ανάλογα με το κράτος μέλος, έναν σύντομο κύκλο σπουδών όπως ορίζεται στο πλαίσιο επαγγελματικών προσόντων του ευρωπαϊκού χώρου τριτοβάθμιας εκπαίδευσης· και

                              γ)

                              η εξωτερική διασφάλιση της ποιότητας διενεργείται από ανεξάρτητους οργανισμούς διασφάλισης της ποιότητας που είναι καταχωρισμένοι, ή οδεύουν προς καταχώριση, στο ευρωπαϊκό μητρώο οργανισμών διασφάλισης της ποιότητας και οι οποίοι, επομένως, λειτουργούν σύμφωνα με τα πρότυπα και τις κατευθυντήριες γραμμές για τη διασφάλιση της ποιότητας στον ευρωπαϊκό χώρο τριτοβάθμιας εκπαίδευσης και σύμφωνα με την ευρωπαϊκή προσέγγιση για τη διασφάλιση της ποιότητας των κοινών προγραμμάτων.

                  3.

                  Σε συνεργασία με τα εθνικά κέντρα πληροφοριών για την ακαδημαϊκή αναγνώριση, τα ιδρύματα τριτοβάθμιας εκπαίδευσης, τους οργανισμούς διασφάλισης της ποιότητας και άλλους βασικούς ενδιαφερόμενους φορείς, σύμφωνα με τις κατευθυντήριες γραμμές του ευρωπαϊκού συστήματος μεταφοράς και συσσώρευσης ακαδημαϊκών μονάδων και, ως εκ τούτου, διασφαλίζοντας τη συνοχή και μειώνοντας τη διοικητική επιβάρυνση για τα ιδρύματα και τους εκπαιδευομένους της τριτοβάθμιας εκπαίδευσης, να καταρτίσουν εθνικές κατευθυντήριες γραμμές προς στήριξη των ιδρυμάτων τριτοβάθμιας εκπαίδευσης κατά την ανάπτυξη και την αποτελεσματική υλοποίηση των ακόλουθων εργαλείων διαφάνειας:

                              α)

                              επικαιροποιημένος κατάλογος μαθημάτων, με περιγραφές των πτυχιακών προγραμμάτων, με επιμέρους διδακτικές μονάδες και πίνακες κατανομής βαθμολογίας·

                              β)

                              συμπληρώματα διπλώματος για όλους τους αποφοίτους, τα οποία εκδίδονται αυτόματα και χωρίς χρέωση σε μια ευρέως χρησιμοποιούμενη γλώσσα και, όπου είναι δυνατόν, σε ψηφιακή μορφή· και

                              γ)

                              διαφανή κριτήρια αναγνώρισης που εφαρμόζονται στο σύνολο κάθε ιδρύματος τριτοβάθμιας εκπαίδευσης.

                  4.

                  Σε συνεργασία με τα εθνικά κέντρα πληροφοριών για την ακαδημαϊκή αναγνώριση να παρέχουν στα ιδρύματα τριτοβάθμιας εκπαίδευσης στήριξη και κατάρτιση από εμπειρογνώμονες για την εφαρμογή των εν λόγω εθνικών κατευθυντήριων γραμμών, και να παρακολουθούν την εφαρμογή τους.

         Ανώτερη δευτεροβάθμια εκπαίδευση και κατάρτιση

                  5.

                  Προκειμένου να σημειωθεί ουσιαστική πρόοδος προς την αυτόματη αμοιβαία αναγνώριση των τίτλων ανώτερης δευτεροβάθμιας εκπαίδευσης και κατάρτισης αποκλειστικά με στόχο την περαιτέρω μάθηση, να προωθήσουν τη διαφάνεια και να αναπτύξουν εμπιστοσύνη μεταξύ των κρατών μελών όσον αφορά τα οικεία συστήματα δευτεροβάθμιας εκπαίδευσης και κατάρτισης, με τους εξής τρόπους:

                              α)

                              μέσω της διασφάλισης ότι τα εθνικά πλαίσια ή συστήματα επαγγελματικών προσόντων περιλαμβάνονται στο ευρωπαϊκό πλαίσιο επαγγελματικών προσόντων ενώ η συμπερίληψη αναθεωρείται και επικαιροποιείται όταν χρειάζεται·

                              β)

                              μέσω της ανταλλαγής πληροφοριών και της προώθησης της αμοιβαίας μάθησης σχετικά με τα συστήματα διασφάλισης της ποιότητας στη σχολική εκπαίδευση, με απόλυτο σεβασμό προς τις διαφορετικές εθνικές προσεγγίσεις στη διασφάλιση της ποιότητας· και

                              γ)

                              μέσω της ανάπτυξης περαιτέρω μέσων διασφάλισης της ποιότητας στην επαγγελματική εκπαίδευση και κατάρτιση σύμφωνα με το ευρωπαϊκό πλαίσιο για τη διασφάλιση της ποιότητας στην επαγγελματική εκπαίδευση και κατάρτιση και τις περαιτέρω εξελίξεις σχετικά με αυτό.

                  6.

                  Να διευκολύνουν την κινητικότητα και την αναγνώριση των αποτελεσμάτων των περιόδων μάθησης που πραγματοποιούνται στο εξωτερικό κατά τη διάρκεια της ανώτερης δευτεροβάθμιας εκπαίδευσης και κατάρτισης με τους εξής τρόπους:

                              α)

                              μέσω της στήριξης προς τα ιδρύματα ανώτερης δευτεροβάθμιας εκπαίδευσης και κατάρτισης σχετικά με τις γενικές αρχές και τα εργαλεία για την αναγνώριση, για παράδειγμα μέσω υλικού καθοδήγησης ή κατάρτισης·

                              β)

                              μέσω της προώθησης της χρήσης διαφανών κριτηρίων και εργαλείων, όπως συμφωνίες μάθησης βάσει των μαθησιακών αποτελεσμάτων μεταξύ των ιδρυμάτων αποστολής και υποδοχής. Στην επαγγελματική εκπαίδευση και κατάρτιση, μέσω της επέκτασης της χρήσης των εργαλείων της Ένωσης (10)· και

                              γ)

                              μέσω της προβολής των οφελών της κινητικότητας στα ιδρύματα ανώτερης δευτεροβάθμιας εκπαίδευσης και κατάρτισης, καθώς και στους εκπαιδευόμενους και στις οικογένειές τους.

         Εθνικά κέντρα πληροφοριών για την ακαδημαϊκή αναγνώριση

                  7.

                  Να αναπτύξουν την ικανότητα και να ενισχύσουν τον ρόλο τόσο των εθνικών κέντρων πληροφοριών για την ακαδημαϊκή αναγνώριση όσο και των αξιολογητών προσόντων, ιδιαίτερα όσον αφορά τη διάδοση των πληροφοριών, τη χρήση διαδικτυακών εργαλείων για τη βελτίωση της αποδοτικότητας, της διαφάνειας και της συνέπειας, και τον στόχο της μείωσης της διοικητικής και οικονομικής επιβάρυνσης για τους χρήστες των υπηρεσιών τους.

         Σύζευξη και κινητικότητα

                  8.

                  Να διερευνήσουν ορθές πρακτικές όσον αφορά την αναγνώριση της προηγούμενης μάθησης και τη σύζευξη των τομέων της εκπαίδευσης και της κατάρτισης, ιδιαίτερα μεταξύ της επαγγελματικής εκπαίδευσης και κατάρτισης και της τριτοβάθμιας εκπαίδευσης.

         Βάση τεκμηρίωσης

                  9.

                  Να βελτιώσουν τη βάση τεκμηρίωσης με τη συλλογή και τη διάδοση δεδομένων όσον αφορά την έκταση και τη φύση των περιπτώσεων αναγνώρισης για τον σκοπό της παρούσας σύστασης.

         Υποβολή εκθέσεων και αξιολόγηση

                  10.

                  Εντός τριών ετών από την έκδοση της παρούσας σύστασης, και στη συνέχεια σε τακτά διαστήματα, να υποβάλλουν έκθεση μέσω των υφιστάμενων πλαισίων και εργαλείων σχετικά με τις εμπειρίες, ορθές πρακτικές, μεταξύ άλλων περιφερειακές συμφωνίες, και την πρόοδο προς την κατεύθυνση της αυτόματης αμοιβαίας αναγνώρισης των τίτλων και των αποτελεσμάτων των περιόδων μάθησης στο εξωτερικό.

            ΧΑΙΡΕΤΙΖΕΙ ΤΗΝ ΠΡΟΘΕΣΗ ΤΗΣ ΕΠΙΤΡΟΠΗΣ:

                  11.

                  Να παράσχει στοχευμένη στήριξη στα κράτη μέλη που θα περιλαμβάνει, μεταξύ άλλων, την αμοιβαία μάθηση, τη χαρτογράφηση των εμποδίων που εμφανίστηκαν κατά την τρέχουσα πρακτική της αναγνώρισης των προσόντων, την ανταλλαγή ορθών πρακτικών, καθώς και τη συνεργασία μεταξύ των κρατών μελών και με τα ενδιαφερόμενα μέρη, τις αρχές αναγνώρισης και τους διεθνείς οργανισμούς, ιδίως το Συμβούλιο της Ευρώπης και την Εκπαιδευτική, Επιστημονική και Επιμορφωτική Οργάνωση των Ηνωμένων Εθνών. Η συνεργασία αυτή έχει ως στόχο να εξασφαλίσει την πλήρη υλοποίηση των μέσων της διαδικασίας της Μπολόνιας για την τριτοβάθμια εκπαίδευση στην Ένωση, της σύμβασης της Λισαβόνας για την αναγνώριση τίτλων και των συμπληρωματικών της κειμένων και των μέσων της διαδικασίας της Κοπεγχάγης για την επαγγελματική εκπαίδευση και κατάρτιση.

                  12.

                  Στο πεδίο της γενικής ανώτερης δευτεροβάθμιας εκπαίδευσης, να δρομολογήσει διαδικασία συνεργασίας σε ενωσιακό επίπεδο βάσει του στρατηγικού πλαισίου για την ευρωπαϊκή συνεργασία στον τομέα της εκπαίδευσης και της κατάρτισης (ΕΚ 2020) ή τυχόν διαδόχου πλαισίου, από κοινού με τα κράτη μέλη, για να ξεκινήσει στενότερη συνεργασία και ανταλλαγή πρακτικών μεταξύ των κρατών μελών σε επίπεδο ανώτερης δευτεροβάθμιας εκπαίδευσης προκειμένου να επιτευχθούν οι στόχοι της παρούσας σύστασης όσον αφορά την προώθηση της διαφάνειας και την οικοδόμηση αμοιβαίας εμπιστοσύνης στα συστήματα σχολικής εκπαίδευσης σε ολόκληρη την Ένωση.

                  13.

                  Να δημιουργήσει, σε συνεργασία με τα κράτη μέλη, μια εύχρηστη ενωσιακή διαδικτυακή υπηρεσία πληροφόρησης για τους τίτλους ανώτερης δευτεροβάθμιας εκπαίδευσης και κατάρτισης που παρέχουν πρόσβαση στην τριτοβάθμια εκπαίδευση σε κάθε κράτος μέλος, αναπτύσσοντας περαιτέρω τις υφιστάμενες διαδικτυακές πλατφόρμες.

                  14.

                  Να διερευνήσει το ενδεχόμενο συνεργειών μεταξύ των ενωσιακών εργαλείων διαφάνειας (11) και, όπου είναι σκόπιμο, να τα αναπτύξει περισσότερο, με στόχο τη βελτίωση της συνεργασίας και της κινητικότητας μεταξύ των τομέων εκπαίδευσης και κατάρτισης.

                  15.

                  Να διερευνήσει, σε συνεργασία με τα κράτη μέλη, τις δυνατότητες που παρέχουν οι νέες τεχνολογίες, όπως η τεχνολογία αλυσίδας συστοιχιών (blockchain), για τη διευκόλυνση της αυτόματης αμοιβαίας αναγνώρισης.

                  16.

                  Να διερευνήσει, σε συνεργασία με τα κράτη μέλη και τα εθνικά κέντρα πληροφοριών για την ακαδημαϊκή αναγνώριση, το ενδεχόμενο επέκτασης του ρόλου τους ώστε να συμπεριληφθούν και άλλοι τομείς εκπαίδευσης και κατάρτισης και τον τρόπο στήριξής τους για την επέκταση αυτή.

                  17.

                  Να υποστηρίξει τη χρήση των ευρωπαϊκών πηγών χρηματοδότησης, όπως το πρόγραμμα Erasmus+ ή τα Ευρωπαϊκά Διαρθρωτικά και Επενδυτικά Ταμεία, όπου αυτό αρμόζει και σύμφωνα με την οικεία χρηματοδοτική ικανότητα, τη νομική βάση, τις διαδικασίες λήψης αποφάσεων και τις προτεραιότητες που έχουν καθοριστεί για την περίοδο 2014-2020, με την επιφύλαξη των διαπραγματεύσεων για το επόμενο πολυετές δημοσιονομικό πλαίσιο. Να ενισχύσει την κινητικότητα στη δευτεροβάθμια εκπαίδευση και κατάρτιση στο πλαίσιο του προγράμματος Erasmus+ και του διαδόχου του προγράμματος.

                  18.

                  Να υποβάλει στο Συμβούλιο εντός τεσσάρων ετών έκθεση σχετικά με την πρόοδο εφαρμογής της σύστασης, μέσω των υφιστάμενων πλαισίων και εργαλείων, με βάση τις συμβολές των κρατών μελών.

         Βρυξέλλες, 26 Νοεμβρίου 2018.

               Για το Συμβούλιο

               Η Πρόεδρος

            J. BOGNER-STRAUSS

         (1)  COM(2017) 673 τελικό

         (2)  EUCO 19/1/17 REV 1

         (3)  ΕΕ C 189 της 15.6.2017, σ. 15.

         (4)  P7_TA(2012)0139

         (5)  Οδηγία 2005/36/ΕΚ του Ευρωπαϊκού Κοινοβουλίου και του Συμβουλίου, της 7ης Σεπτεμβρίου 2005, σχετικά με την αναγνώριση των επαγγελματικών προσόντων (ΕΕ L 255 της 30.9.2005, σ. 22).

         (6)  Οδηγία 2013/55/ΕΕ του Ευρωπαϊκού Κοινοβουλίου και του Συμβουλίου, της 20ής Νοεμβρίου 2013, για την τροποποίηση της οδηγίας 2005/36/ΕΚ σχετικά με την αναγνώριση των επαγγελματικών προσόντων και του κανονισμού (ΕΕ) αριθ. 1024/2012 σχετικά με τη διοικητική συνεργασία μέσω του συστήματος πληροφόρησης της εσωτερικής αγοράς («κανονισμός IMI») (ΕΕ L 354 της 28.12.2013, σ. 132).

         (7)  Σύμβαση της Λισαβόνας σχετικά με την αναγνώριση των τίτλων όσον αφορά την τριτοβάθμια εκπαίδευση στον ευρωπαϊκό χώρο.

         (8)  Όπως ορίζεται στο παράρτημα.

         (9)  Όπως ορίζεται στη σύμβαση της Λισαβόνας για την αναγνώριση τίτλων και επιβεβαιώθηκε πρόσφατα για τη διαδικασία της Μπολόνιας στο ανακοινωθέν των Παρισίων της 25ης Μαΐου 2018.

         (10)  Όπως όσα είναι διαθέσιμα μέσω της ηλεκτρονικής πλατφόρμας Europass και του μνημονίου συμφωνίας και της συμφωνίας μάθησης που εντάσσονται στο ευρωπαϊκό σύστημα ακαδημαϊκών μονάδων για την επαγγελματική εκπαίδευση και κατάρτιση.

         (11)  Όπως το συμπλήρωμα διπλώματος, το συμπλήρωμα πιστοποιητικού, το ευρωπαϊκό σύστημα μεταφοράς και συσσώρευσης ακαδημαϊκών μονάδων, το ευρωπαϊκό σύστημα ακαδημαϊκών μονάδων για την επαγγελματική εκπαίδευση και κατάρτιση, το ευρωπαϊκό πλαίσιο επαγγελματικών προσόντων και τα εργαλεία που είναι διαθέσιμα μέσω της διαδικτυακής πλατφόρμας Europass.

         ΠΑΡΑΡΤΗΜΑ
         ΓΛΩΣΣΑΡΙΟ

            Αυτόματη αμοιβαία αναγνώριση τίτλου: το δικαίωμα των κατόχων τίτλου σπουδών ορισμένου επιπέδου που έχει εκδοθεί από ένα κράτος μέλος να υποβάλλουν αίτηση εγγραφής σε πρόγραμμα της τριτοβάθμιας εκπαίδευσης του επομένου επιπέδου σε οποιοδήποτε άλλο κράτος μέλος, η οποία εξετάζεται χωρίς να απαιτείται χωριστή διαδικασία αναγνώρισης. Αυτό δεν θίγει το δικαίωμα των ιδρυμάτων τριτοβάθμιας εκπαίδευσης ή των αρμόδιων αρχών να ορίζουν ειδικά κριτήρια αξιολόγησης και εισδοχής για ένα συγκεκριμένο πρόγραμμα. Δεν θίγει το δικαίωμα να ελέγχεται εάν ο τίτλος σπουδών είναι αυθεντικός και, σε περίπτωση τίτλου ανώτερης δευτεροβάθμιας εκπαίδευσης και κατάρτισης, εάν πράγματι παρέχει πρόσβαση στην τριτοβάθμια εκπαίδευση του κράτους μέλους έκδοσης ή, σε δεόντως αιτιολογημένες περιπτώσεις, εάν ο χορηγούμενος τίτλος πληροί τις απαιτήσεις για την πρόσβαση σε ένα συγκεκριμένο πρόγραμμα τριτοβάθμιας εκπαίδευσης στο κράτος μέλος υποδοχής.

            Αυτόματη αμοιβαία αναγνώριση των αποτελεσμάτων περιόδου μάθησης στο εξωτερικό: σε επίπεδο τριτοβάθμιας εκπαίδευσης, το δικαίωμα αναγνώρισης των αποτελεσμάτων μιας περιόδου μάθησης: όπως έχει συμφωνηθεί προηγουμένως σε συμφωνία μάθησης και επιβεβαιωθεί στο πιστοποιητικό αναλυτικής βαθμολογίας, σύμφωνα με το ευρωπαϊκό σύστημα μεταφοράς και συσσώρευσης ακαδημαϊκών μονάδων (ECTS). Συγκεκριμένα, αυτό σημαίνει εφαρμογή του κανόνα που περιλαμβάνεται στον οδηγό χρήστη του ECTS (2015) ο οποίος ορίζει ότι: «[ό]λες οι ακαδημαϊκές μονάδες που αποκτήθηκαν κατά τη διάρκεια των σπουδών στο εξωτερικό ή κατά τη διάρκεια της εικονικής κινητικότητας - όπως ορίζεται στη συμφωνία μάθησης και επιβεβαιώνεται από το πιστοποιητικό αναλυτικής βαθμολογίας - θα πρέπει να μεταβιβάζονται χωρίς καθυστέρηση και να συνυπολογίζονται στο πτυχίο του σπουδαστή χωρίς πρόσθετες εργασίες ή αξιολόγηση του σπουδαστή». Σε επίπεδο ανώτερης δευτεροβάθμιας εκπαίδευσης, το δικαίωμα αναγνώρισης στη χώρα καταγωγής των αποτελεσμάτων μιας περιόδου μάθησης στο εξωτερικό σε ένα κράτος μέλος, υπό την προϋπόθεση ότι τα μαθησιακά αποτελέσματα είναι εν γένει αντίστοιχα με τα εθνικά προγράμματα σπουδών στη χώρα καταγωγής. Αυτό δεν θίγει το δικαίωμα των ιδρυμάτων εκπαίδευσης και κατάρτισης να καθορίζουν ειδικές απαιτήσεις πριν από περίοδο μαθησιακής κινητικότητας ή να ελέγχουν ότι οι απαιτήσεις αυτές έχουν εκπληρωθεί κατά την επιστροφή από περίοδο μαθησιακής κινητικότητας.

            Τεχνολογία αλυσίδας συστοιχιών (blockchain): μέθοδος που επιτρέπει την καταγραφή και την κοινή χρήση πληροφοριών σε μια κοινότητα. Κάθε μέλος της κοινότητας διατηρεί δικό του αντίγραφο των πληροφοριών. Οι καταχωρίσεις είναι μόνιμες, διαφανείς και αναζητήσιμες. Κάθε ενημέρωση αποτελεί μια νέα «συστοιχία» που προστίθεται στο τέλος της «αλυσίδας».

            Συμπλήρωμα πιστοποιητικού: έγγραφο που επισυνάπτεται σε πιστοποιητικό επαγγελματικής εκπαίδευσης και κατάρτισης ή επαγγελματικό πιστοποιητικό και εκδίδεται από αρμόδιες αρχές ή φορείς, προκειμένου να διευκολύνει τρίτους – ιδιαίτερα σε άλλη χώρα – να κατανοούν τα μαθησιακά αποτελέσματα που έχει αποκτήσει ο κάτοχος του τίτλου, καθώς και τη φύση, το επίπεδο, το πλαίσιο, το περιεχόμενο και το καθεστώς των σπουδών και της κατάρτισης που έχουν ολοκληρωθεί και των δεξιοτήτων που έχουν αποκτηθεί.

            Κατάλογος μαθημάτων: περιγράφεται στον οδηγό χρήστη του ECTS (2015) ως εξής: «ο κατάλογος μαθημάτων περιλαμβάνει λεπτομερείς, εύχρηστες και επικαιροποιημένες πληροφορίες σχετικά με το μαθησιακό περιβάλλον του ιδρύματος (γενικές πληροφορίες για το ίδρυμα, τους πόρους και τις υπηρεσίες του, καθώς και ακαδημαϊκές πληροφορίες σχετικά με τα προγράμματά του και τις επιμέρους εκπαιδευτικές συνιστώσες του), οι οποίες θα πρέπει να είναι διαθέσιμες στους σπουδαστές πριν από την εισαγωγή τους και καθ' όλη τη διάρκεια των σπουδών τους, ώστε να τους βοηθούν να προβαίνουν στις σωστές επιλογές και να αξιοποιούν τον χρόνο τους όσο το δυνατόν πιο αποδοτικά. Ο κατάλογος μαθημάτων θα πρέπει να δημοσιεύεται στον ιστότοπο του ιδρύματος και να περιλαμβάνει τους τίτλους των μαθημάτων/αντικειμένων σπουδών στην εθνική γλώσσα (ή στην περιφερειακή γλώσσα, κατά περίπτωση) και στην αγγλική γλώσσα, ώστε όλοι οι ενδιαφερόμενοι να έχουν εύκολη πρόσβαση σ' αυτόν. Το ίδρυμα είναι ελεύθερο να αποφασίζει για τη μορφή του καταλόγου, καθώς και για την ταξινόμηση των πληροφοριών. Ο κατάλογος θα πρέπει να δημοσιεύεται εγκαίρως ώστε οι υποψήφιοι σπουδαστές να προβαίνουν στις επιλογές τους».

            Αρμόδια αρχή: άτομο ή οργανισμός στον οποίο έχει νόμιμα ανατεθεί ή εκχωρηθεί η αρμοδιότητα, η δυνατότητα ή η εξουσία να εκτελεί ένα καθορισμένο καθήκον.

            Αξιολογητής προσόντων: πρόσωπο που αξιολογεί τα προσόντα ή λαμβάνει αποφάσεις σχετικά με την αναγνώρισή τους.

            Συμπλήρωμα διπλώματος: έγγραφο που επισυνάπτεται σε δίπλωμα τριτοβάθμιας εκπαίδευσης και εκδίδεται από αρμόδιες αρχές ή φορείς, προκειμένου να καταστεί ευκολότερο για τρίτους – ιδιαίτερα σε άλλη χώρα – να κατανοούν τα μαθησιακά αποτελέσματα που έχει αποκτήσει ο κάτοχος του τίτλου, καθώς και τη φύση, το επίπεδο, το πλαίσιο, το περιεχόμενο και το καθεστώς των σπουδών και της κατάρτισης που έχουν ολοκληρωθεί και των δεξιοτήτων που έχουν αποκτηθεί.

            Ευρωπαϊκή προσέγγιση για τη διασφάλιση της ποιότητας των κοινών προγραμμάτων: εγκρίθηκε από τους υπουργούς Παιδείας του ευρωπαϊκού χώρου τριτοβάθμιας εκπαίδευσης το 2015 και στόχος της είναι να βελτιώνει τη διασφάλιση της ποιότητας των κοινών προγραμμάτων, ορίζοντας πρότυπα και εξαλείφοντας τα εμπόδια για την αναγνώρισή τους.

            Ευρωπαϊκό σύστημα ακαδημαϊκών μονάδων για την επαγγελματική εκπαίδευση και κατάρτιση (ECVET): τεχνικό πλαίσιο για τη μεταφορά, την αναγνώριση και, κατά περίπτωση, τη συσσώρευση των μαθησιακών αποτελεσμάτων ενός προσώπου με σκοπό την απόκτηση τίτλου. Το ευρωπαϊκό σύστημα ακαδημαϊκών μονάδων για την επαγγελματική εκπαίδευση και κατάρτιση βασίζεται στην περιγραφή των προσόντων σε μονάδες μαθησιακών αποτελεσμάτων, σε διαδικασίες μεταφοράς, αναγνώρισης και συσσώρευσης, καθώς και σε μια σειρά συμπληρωματικών εγγράφων, όπως μνημόνια συμφωνίας και συμφωνίες μάθησης.

            Ευρωπαϊκό σύστημα μεταφοράς και συσσώρευσης ακαδημαϊκών μονάδων (ECTS): περιγράφεται στον οδηγό χρήστη του ECTS (2015) ως «σύστημα επικεντρωμένο στον εκπαιδευόμενο για τη συσσώρευση και τη μεταφορά ακαδημαϊκών μονάδων, το οποίο βασίζεται στην αρχή της διαφάνειας των διαδικασιών μάθησης, διδασκαλίας και αξιολόγησης. Στόχος του είναι να διευκολύνει τον σχεδιασμό, την υλοποίηση και την αξιολόγηση των προγραμμάτων σπουδών και την κινητικότητα των σπουδαστών, μέσω της αναγνώρισης των μαθησιακών επιτευγμάτων, των τίτλων σπουδών και των περιόδων μάθησης».

            Πλαίσιο επαγγελματικών προσόντων του ευρωπαϊκού χώρου τριτοβάθμιας εκπαίδευσης (EHEA QF): γενικό πλαίσιο για τα προσόντα στις 48 χώρες του ευρωπαϊκού χώρου τριτοβάθμιας εκπαίδευσης. Περιλαμβάνει τέσσερις κύκλους (σύντομος κύκλος, πτυχιακές, μεταπτυχιακές, διδακτορικές σπουδές), συμπεριλαμβανομένων, σε εθνικό πλαίσιο, των ενδιάμεσων προσόντων, γενικές περιγραφικές παραμέτρους για κάθε κύκλο με βάση τα μαθησιακά αποτελέσματα και τις ικανότητες, και εύρη ακαδημαϊκών μονάδων στον πρώτο και δεύτερο κύκλο.

            Ευρωπαϊκό μητρώο οργανισμών διασφάλισης της ποιότητας στην τριτοβάθμια εκπαίδευση (EQAR): μητρώο οργανισμών διασφάλισης της ποιότητας, το οποίο περιλαμβάνει τους οργανισμούς που έχουν καταδείξει ουσιαστική συμμόρφωση προς ένα κοινό σύνολο αρχών για τη διασφάλιση της ποιότητας στην Ευρώπη. Οι αρχές αυτές καθορίζονται στα πρότυπα και τις κατευθυντήριες γραμμές για τη διασφάλιση της ποιότητας στον ευρωπαϊκό χώρο τριτοβάθμιας εκπαίδευσης (ESG).

            Ευρωπαϊκή διασφάλιση της ποιότητας στην επαγγελματική εκπαίδευση και κατάρτιση (EQAVET): κοινότητα πρακτικής που συγκεντρώνει κράτη μέλη, κοινωνικούς εταίρους και την Ευρωπαϊκή Επιτροπή με σκοπό την ανάπτυξη και τη βελτίωση της διασφάλισης της ποιότητας στην επαγγελματική εκπαίδευση και κατάρτιση.

            Ευρωπαϊκό Πλαίσιο Επαγγελματικών Προσόντων (ΕΠΕΠ): μεταφραστικό εργαλείο που βοηθά την επικοινωνία και τη σύγκριση μεταξύ συστημάτων επαγγελματικών προσόντων στην Ευρώπη. Τα οκτώ κοινά ευρωπαϊκά επίπεδα αναφοράς του περιγράφονται με όρους μαθησιακών αποτελεσμάτων: γνώσεις, δεξιότητες, ευθύνη και αυτονομία. Με τον τρόπο αυτόν καθίσταται δυνατή η συσχέτιση οποιουδήποτε εθνικού συστήματος ή πλαισίου επαγγελματικών προσόντων και οποιουδήποτε τίτλου σπουδών στην Ευρώπη με τα επίπεδα του Ευρωπαϊκού Πλαισίου Επαγγελματικών Προσόντων. Οι εκπαιδευόμενοι, οι απόφοιτοι, οι πάροχοι και οι εργοδότες μπορούν να χρησιμοποιούν αυτά τα επίπεδα για να κατανοούν και να συγκρίνουν τους τίτλους που απονέμονται σε διάφορες χώρες και από διάφορα συστήματα εκπαίδευσης και κατάρτισης.

            Συμφωνία μάθησης: στην τριτοβάθμια εκπαίδευση, ορίζεται στον οδηγό χρήστη του ECTS (2015) ως «τυποποιημένη συμφωνία των τριών μερών που εμπλέκονται στην κινητικότητα –ο σπουδαστής, το ίδρυμα αποστολής και το ίδρυμα ή ο οργανισμός/η επιχείρηση υποδοχής– η οποία έχει ως στόχο να διευκολύνει την οργάνωση της κινητικότητας των διδακτικών μονάδων και την αναγνώρισή τους. Η συμφωνία πρέπει να υπογράφεται από τα τρία μέρη πριν από την έναρξη της περιόδου κινητικότητας και σκοπό έχει να παρέχει στον σπουδαστή την επιβεβαίωση ότι οι διδακτικές μονάδες που αποκτά κατά την περίοδο κινητικότητας θα αναγνωριστούν». Στην ανώτερη δευτεροβάθμια εκπαίδευση και κατάρτιση, συμφωνία των τριών μερών που εμπλέκονται στην κινητικότητα – ο μαθητής/ασκούμενος ή η οικογένειά του, το ίδρυμα αποστολής και το ίδρυμα ή ο οργανισμός/η επιχείρηση υποδοχής – η οποία έχει ως στόχο να διευκολύνει την οργάνωση της περιόδου μάθησης και την αναγνώρισή της. Και τα τρία μέρη που υπογράφουν τη συμφωνία μάθησης δεσμεύονται να τηρούν όλες τις ρυθμίσεις που έχουν συμφωνηθεί, διασφαλίζοντας με αυτόν τον τρόπο ότι ο μαθητής/ασκούμενος θα λάβει την αναγνώριση της περιόδου μάθησης ή των μαθησιακών αποτελεσμάτων, χωρίς να του επιβληθούν περαιτέρω απαιτήσεις.

            Μαθησιακά αποτελέσματα: περιγραφή όλων αυτών που ο εκπαιδευόμενος γνωρίζει, κατανοεί και μπορεί να κάνει μετά την ολοκλήρωση μιας μαθησιακής διαδικασίας και τα οποία προσδιορίζονται με όρους γνώσεων, δεξιοτήτων και ικανοτήτων.

            Εθνικό πλαίσιο επαγγελματικών προσόντων: μέσο για την κατηγοριοποίηση των προσόντων σύμφωνα με ένα σύνολο κριτηρίων επίτευξης καθορισμένων επιπέδων μάθησης· στοχεύει στην ενοποίηση και τον συντονισμό των εθνικών υποσυστημάτων επαγγελματικών προσόντων, καθώς και στη βελτίωση της διαφάνειας, της πρόσβασης, της εξέλιξης και της ποιότητας των επαγγελματικών προσόντων σε σχέση με την αγορά εργασίας και την κοινωνία των πολιτών.

            Ίδρυμα τριτοβάθμιας εκπαίδευσης: κάθε είδος ιδρύματος τριτοβάθμιας εκπαίδευσης το οποίο, σύμφωνα με την εθνική νομοθεσία ή πρακτική, απονέμει αναγνωρισμένα πτυχία ή άλλους αναγνωρισμένους τίτλους τριτοβάθμιου επιπέδου, όποια και αν είναι η ονομασία του ιδρύματος αυτού, καθώς και κάθε άλλο είδος ιδρύματος τριτοβάθμιας εκπαίδευσης που έχει αναγνωριστεί από τις εθνικές αρχές ότι ανήκει στο σύστημα τριτοβάθμιας εκπαίδευσής του.

            Τίτλος σπουδών/επαγγελματικό προσόν: το επίσημο αποτέλεσμα μιας διαδικασίας αξιολόγησης και επικύρωσης, το οποίο επιτυγχάνεται όταν η αρμόδια αρχή ή ο φορέας διαπιστώνει ότι ένα άτομο έχει επιτύχει μαθησιακά αποτελέσματα που ανταποκρίνονται σε συγκεκριμένες προδιαγραφές.

            Αναγνώριση της προηγούμενης μάθησης: η αναγνώριση των μαθησιακών αποτελεσμάτων που προκύπτουν είτε από τυπική εκπαίδευση και κατάρτιση είτε από μη τυπική και άτυπη μάθηση και τα οποία έχουν επιτευχθεί πριν από την υποβολή αιτήματος επικύρωσης (1).

            Πρότυπα και κατευθυντήριες γραμμές για τη διασφάλιση της ποιότητας στον ευρωπαϊκό χώρο τριτοβάθμιας εκπαίδευσης (ESG): σύνολο προτύπων και κατευθυντήριων γραμμών για την εσωτερική και εξωτερική διασφάλιση της ποιότητας στην τριτοβάθμια εκπαίδευση, το οποίο αναπτύχθηκε στο πλαίσιο της διαδικασίας της Μπολόνιας. Τα εν λόγω πρότυπα και οι κατευθυντήριες γραμμές παρέχουν καθοδήγηση σε τομείς που είναι ζωτικής σημασίας για την επιτυχή παροχή ποιότητας και για επιτυχημένα μαθησιακά περιβάλλοντα στην τριτοβάθμια εκπαίδευση. Τα πρότυπα και οι κατευθυντήριες γραμμές για τη διασφάλιση της ποιότητας στον ευρωπαϊκό χώρο τριτοβάθμιας εκπαίδευσης θα πρέπει να εξεταστούν σε ένα ευρύτερο πλαίσιο που περιλαμβάνει τα πλαίσια επαγγελματικών προσόντων, το ευρωπαϊκό σύστημα μεταφοράς και συσσώρευσης ακαδημαϊκών μονάδων και το συμπλήρωμα διπλώματος, που όλα τους συμβάλλουν στην προώθηση της διαφάνειας και της αμοιβαίας εμπιστοσύνης στον ευρωπαϊκό χώρο τριτοβάθμιας εκπαίδευσης.

            Πιστοποιητικό αναλυτικής βαθμολογίας: ορίζεται στον οδηγό χρήστη του ECTS (2015) ως «επικαιροποιημένη καταγραφή της προόδου των σπουδαστών στις σπουδές τους, δηλαδή: οι εκπαιδευτικές συνιστώσες που έχουν παρακολουθήσει, ο αριθμός των μονάδων του ευρωπαϊκού συστήματος μεταφοράς και συσσώρευσης ακαδημαϊκών μονάδων που έχουν αποκτήσει και οι βαθμοί που τους έχουν απονεμηθεί. Αποτελεί ένα ζωτικής σημασίας έγγραφο για την καταγραφή της προόδου και για την αναγνώριση των μαθησιακών επιτευγμάτων, μεταξύ άλλων και για τον σκοπό της κινητικότητας των σπουδαστών. Τα περισσότερα ιδρύματα δημιουργούν το πιστοποιητικό αναλυτικής βαθμολογίας από τις βάσεις δεδομένων τους».

            (1)  Σύσταση του Συμβουλίου, της 20ής Δεκεμβρίου 2012, για την επικύρωση της μη τυπικής και της άτυπης μάθησης (ΕΕ C 398 της 22.12.2012, σ. 1).


title: Σύσταση (ΕΕ) 2018/2052 της Επιτροπής, της 19ης Δεκεμβρίου 2018, σχετικά με την ευθυγράμμιση του πεδίου εφαρμογής και των προϋποθέσεων για τις γενικές άδειες μεταφοράς για τον σκοπό της έκθεσης, όπως αναφέρεται στο άρθρο 5 παράγραφος 2 στοιχείο γ) της οδηγίας 2009/43/ΕΚ του Ευρωπαϊκού Κοινοβουλίου και του Συμβουλίου [κοινοποιηθείσα υπό τον αριθμό C(2018) 8611] (Κείμενο που παρουσιάζει ενδιαφέρον για τον ΕΟΧ)

text:
               21.12.2018

               EL

               Επίσημη Εφημερίδα της Ευρωπαϊκής Ένωσης

               L 327/98

      ΣΥΣΤΑΣΗ (ΕΕ) 2018/2052 ΤΗΣ ΕΠΙΤΡΟΠΗΣ
      της 19ης Δεκεμβρίου 2018
      σχετικά με την ευθυγράμμιση του πεδίου εφαρμογής και των προϋποθέσεων για τις γενικές άδειες μεταφοράς για τον σκοπό της έκθεσης, όπως αναφέρεται στο άρθρο 5 παράγραφος 2 στοιχείο γ) της οδηγίας 2009/43/ΕΚ του Ευρωπαϊκού Κοινοβουλίου και του Συμβουλίου

            [κοινοποιηθείσα υπό τον αριθμό C(2018) 8611]

      (Κείμενο που παρουσιάζει ενδιαφέρον για τον ΕΟΧ)
      Η ΕΥΡΩΠΑΪΚΗ ΕΠΙΤΡΟΠΗ,
      Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 292,
      Εκτιμώντας τα ακόλουθα:

                  (1)

                  Σύμφωνα με το άρθρο 5 της οδηγίας 2009/43/ΕΚ του Ευρωπαϊκού Κοινοβουλίου και του Συμβουλίου (1), τα κράτη μέλη υποχρεούνται να δημοσιεύουν τουλάχιστον τέσσερις γενικές άδειες μεταφοράς.

                  (2)

                  Οι γενικές άδειες μεταφοράς αποτελούν βασικό στοιχείο του απλουστευμένου συστήματος αδειοδότησης που θεσπίστηκε με την οδηγία 2009/43/ΕΚ.

                  (3)

                  Οι διαφορές στο πεδίο εφαρμογής των γενικών αδειών μεταφοράς που δημοσιεύονται από τα κράτη μέλη όσον αφορά συνδεόμενα με τον τομέα της άμυνας προϊόντα που καλύπτονται και οι αποκλίνουσες προϋποθέσεις που ισχύουν για τις μεταφορές των προϊόντων αυτών θα μπορούσαν να παρεμποδίσουν την εφαρμογή της οδηγίας 2009/43/ΕΚ και την επίτευξη του προβλεπόμενου σε αυτή στόχου της απλούστευσης. Η ευθυγράμμιση των εθνικών προσεγγίσεων όσον αφορά το πεδίο εφαρμογής και τις προϋποθέσεις για τις μεταφορές βάσει των γενικών αδειών μεταφοράς που δημοσιεύονται από τα κράτη μέλη είναι σημαντική για τη διασφάλιση της ελκυστικότητας και της χρήσης των εν λόγω αδειών.

                  (4)

                  Το Συμβούλιο, στα συμπεράσματά του της 18ης Μαΐου 2015, επανέλαβε την ανάγκη για την εφαρμογή και υλοποίηση, μεταξύ άλλων, της οδηγίας 2009/43/ΕΚ. Μετά την έγκριση δύο προηγούμενων συστάσεων σχετικά με τις γενικές άδειες μεταφοράς για τις ένοπλες δυνάμεις (2) και για πιστοποιημένους παραλήπτες (3), η Επιτροπή, στο σχέδιο δράσης για την ευρωπαϊκή άμυνα (4) και στην έκθεση σχετικά με την αξιολόγηση της οδηγίας για τις μεταφορές (5), ανακοίνωσε την εστίασή της στις υπόλοιπες δύο γενικές άδειες μεταφοράς, που καλύπτουν τις μεταφορές για σκοπούς επίδειξης, αξιολόγησης, έκθεσης, επισκευής και συντήρησης.

                  (5)

                  Η πρωτοβουλία για την παρούσα σύσταση στηρίχθηκε σθεναρά από τους εκπροσώπους των κρατών μελών στο πλαίσιο της επιτροπής που συστάθηκε δυνάμει του άρθρου 14 της οδηγίας 2009/43/ΕΚ. Οι κατευθυντήριες γραμμές που εκτίθενται στη σύσταση αντικατοπτρίζουν τις συζητήσεις ομάδας εμπειρογνωμόνων που έχει συσταθεί δυνάμει της εν λόγω επιτροπής.

                  (6)

                  Η παρούσα σύσταση ισχύει για τον κατάλογο των συνδεόμενων με τον τομέα της άμυνας προϊόντων (που αντιστοιχεί στον κοινό στρατιωτικό κατάλογο της Ευρωπαϊκής Ένωσης), όπως ορίζεται στο παράρτημα της οδηγίας 2009/43/ΕΚ. Η παρούσα σύσταση θα επικαιροποιηθεί όταν είναι αναγκαίο, προκειμένου να λάβει υπόψη τις μελλοντικές επικαιροποιήσεις του καταλόγου των συνδεόμενων με τον τομέα της άμυνας προϊόντων.

                  (7)

                  Με βάση τις συζητήσεις με τα κράτη μέλη, και λαμβανομένων υπόψη των χαρακτηριστικών των προϊόντων (συμπεριλαμβανομένων των εξαιρέσεων), όπως είναι, για παράδειγμα, η ευαισθησία τους, τα συνδεόμενα με τον τομέα της άμυνας προϊόντα που παρατίθενται στο σημείο 1.1 της παρούσας σύστασης αποτελούν ελάχιστο και μη εξαντλητικό κατάλογο των προϊόντων για τα οποία τα κράτη μέλη επιτρέπουν τη μεταφορά δυνάμει των αδειών GTL-EX. Αυτό σημαίνει ότι η GTL-EX που δημοσιεύεται από ένα κράτος μέλος μπορεί επίσης να επιτρέπει τη μεταφορά άλλων συνδεόμενων με τον τομέα της άμυνας προϊόντων που περιλαμβάνονται στο παράρτημα της οδηγίας 2009/43/ΕΚ και τα οποία δεν παρατίθενται στην παρούσα σύσταση.

                  (8)

                  Στο πλαίσιο των συζητήσεων σχετικά με την παρούσα σύσταση, τα κράτη μέλη έχουν υπενθυμίσει ότι δεσμεύονται από αναλήψεις υποχρεώσεων βάσει του ευρωπαϊκού δικαίου, όπως η κοινή θέση 2008/944/ΚΕΠΠΑ του Συμβουλίου (6), καθώς και από διεθνείς αναλήψεις υποχρεώσεων στον τομέα του ελέγχου των εξαγωγών.

            ΕΞΕΔΩΣΕ ΤΗΝ ΠΑΡΟΥΣΑ ΣΥΣΤΑΣΗ:
      1.   ΓΕΝΙΚΕΣ ΑΔΕΙΕΣ ΜΕΤΑΦΟΡΑΣ ΓΙΑ ΕΚΘΕΣΗ

      Συνιστάται στα κράτη μέλη να προσαρμόζουν τις γενικές άδειες μεταφοράς για έκθεση σύμφωνα με τα ακόλουθα στοιχεία.
      1.1.   Προϊόντα συνδεόμενα με τον τομέα της άμυνας που είναι επιλέξιμα για μεταφορά στα πλαίσια της γενικής άδειας μεταφοράς για τον σκοπό της έκθεσης, σύμφωνα με το άρθρο 5 παράγραφος 2 στοιχείο γ) της οδηγίας 2009/43/ΕΚ

      Οι ακόλουθες κατηγορίες ML αποτελούν υποσύνολο του καταλόγου των συνδεόμενων με τον τομέα της άμυνας προϊόντων που περιλαμβάνεται στο παράρτημα της οδηγίας 2009/43/ΕΚ. Η γενική άδεια μεταφοράς για τον σκοπό της έκθεσης (GTL-EX) θα πρέπει, κατ' ελάχιστον, να επιτρέπει τη μεταφορά συνδεόμενων με τον τομέα της άμυνας προϊόντων που προσδιορίζονται στις κατηγορίες ML κατωτέρω. Τα κράτη μέλη μπορούν να επιλέξουν να συμπεριλάβουν στην GTL-EX περισσότερες κατηγορίες ML με αντίστοιχα προϊόντα συνδεόμενα με τον τομέα της άμυνας.
      Κατάλογος κατηγοριών ML που καλύπτονται ως ελάχιστη απαίτηση:

                  —

                  ML 1. Περιλαμβάνονται όλα τα προϊόντα, εκτός από:

                              —

                              Όπλα ειδικά σχεδιασμένα για στρατιωτική χρήση·

                              —

                              Κάννες και κλείστρα για όπλα ειδικά σχεδιασμένα για στρατιωτική χρήση.

                  —

                  ML 2. Υποσημεία γ) και δ). Περιλαμβάνονται όλα τα προϊόντα.

                  —

                  ML 3. Περιλαμβάνονται τα εξής προϊόντα:

                              —

                              Αδρανή μοντέλα πυρομαχικών.

                  —

                  ML 4. Περιλαμβάνονται όλα τα προϊόντα, εκτός από:

                              —

                              Υποσημείο 4.α) Όλα τα προϊόντα εξαιρούνται, εκτός από τα αδρανή μοντέλα που περιλαμβάνονται·

                              —

                              Υποσημείο 4.β) Ειδικά σχεδιασμένα συστατικά μέρη για τους σκοπούς της εκτόξευσης, της σκόπευσης, της παραπλάνησης, της παρεμβολής και της διατάραξης, που εμπίπτουν στο υποσημείο ML 4.α).

                  —

                  ML 5. Περιλαμβάνονται όλα τα προϊόντα, εκτός από:

                              —

                              Υποσημείο 5.γ) Εξοπλισμός αντιμέτρων για αντικείμενα που προσδιορίζονται στα υποσημεία ML5.α ή ML5.β.

                        Όλα τα προϊόντα θα πρέπει να παραδίδονται χωρίς συστατικό μέρος κρυπτογράφησης και χωρίς ολοκληρωμένη βάση δεδομένων.

                  —

                  ML 6. Περιλαμβάνονται όλα τα προϊόντα, εκτός από:

                              —

                              Ολόκληρα οχήματα που εμπίπτουν στο υποσημείο ML 6.α)·

                              —

                              Πλαίσιο και πυργίσκοι που εμπίπτουν στο υποσημείο ML 6.α).

                  —

                  ML 7. Εξαιρούνται όλα τα προϊόντα, εκτός από:

                              —

                              —Υποσημείο 7.στ) Προστατευτικός και απολυμαντικός εξοπλισμός, ειδικά σχεδιασμένος ή τροποποιημένος για στρατιωτική χρήση, συστατικά μέρη αυτού και μίγματα χημικών ουσιών·

                              —

                              Υποσημείο 7.ζ) Εξοπλισμός, ειδικά σχεδιασμένος ή τροποποιημένος για στρατιωτική χρήση, σχεδιασμένος ή τροποποιημένος για την ανίχνευση ή τον προσδιορισμό της ταυτότητας υλικών που προσδιορίζονται στα υποσημεία ML7.α, ML7.β ή ML7.δ, και ειδικά σχεδιασμένα συστατικά μέρη αυτού.

                  —

                  ML 9. Περιλαμβάνονται όλα τα προϊόντα, εκτός από:

                              —

                              Ολόκληρα πολεμικά πλοία (επιφανείας ή υποβρύχια)·

                              —

                              Ολόκληρα κύτη·

                              —

                              Αντικείμενα που προσδιορίζονται στο υποσημείο ML9.γ) Υποβρύχιες συσκευές ανίχνευσης, ειδικά σχεδιασμένες για στρατιωτική χρήση, σχετικές διατάξεις ελέγχου και συστατικά μέρη τους ειδικά σχεδιασμένα για στρατιωτική χρήση.

                  —

                  ML 10. Περιλαμβάνονται όλα τα προϊόντα, εκτός από:

                              —

                              Ολόκληρο αεροσκάφος·

                              —

                              Άτρακτος για μαχητικά αεροσκάφη και μαχητικά ελικόπτερα·

                              —

                              Κινητήρες για μαχητικά αεροσκάφη.

                  —

                  ML 11. Περιλαμβάνονται όλα τα προϊόντα, εκτός από:

                              —

                              Υποσημείο ML11.α)α. Ηλεκτρονικά αντίμετρα και εξοπλισμός ηλεκτρονικών αντιμέτρων, περιλαμβανομένου του εξοπλισμού δημιουργίας και αντιμετώπισης παρεμβολών·

                              —

                              Υποσημείο ML11.α)β. Λυχνίες ταχείας μεταβολής συχνότητας·

                              —

                              Υποσημείο ML11.α)γ. Ηλεκτρονικά συστήματα ή εξοπλισμός σχεδιασμένος είτε για την επιτήρηση και την παρακολούθηση του ηλεκτρομαγνητικού φάσματος για σκοπούς στρατιωτικών πληροφοριών ή ασφαλείας είτε για την αντίκρουση της επιτήρησης και της παρακολούθησης αυτής·

                              —

                              Υποσημείο ML11.α)δ. Υποβρύχια αντίμετρα, περιλαμβανομένης της ακουστικής και μαγνητικής παρεμβολής και παραπλάνησης και εξοπλισμού σχεδιασμένου για την εισαγωγή εξωτερικών ή εσφαλμένων σημάτων στους δέκτες ηχοεντοπισμού·

                              —

                              Υποσημείο ML11.α)ε. Εξοπλισμός ασφαλείας για την επεξεργασία δεδομένων, εξοπλισμός ασφαλείας δεδομένων και εξοπλισμός ασφαλείας διαβίβασης και γραμμών σήμανσης, με χρήση μεθόδων κρυπτογράφησης·

                              —

                              Υποσημείο ML11.α)στ. Εξοπλισμός αναγνώρισης, πιστοποίησης γνησιότητας και φόρτωσης και διαχείρισης κλειδών, εξοπλισμός κατασκευής και διανομής·

                              —

                              Υποσημείο ML11.α)θ. Ψηφιακοί αποδιαμορφωτές ειδικά σχεδιασμένοι για τις πληροφορίες σημάτων·

                              —

                              Υποσημείο ML11.β) Εξοπλισμός ηλεκτρονικών παρεμβολών και ειδικά σχεδιασμένα συστατικά μέρη για Παγκόσμια Δορυφορικά Συστήματα Πλοήγησης (GNSS)·

                              —

                              Υποσημείο ML11.γ) «Διαστημικό σκάφος» ειδικά σχεδιασμένο ή τροποποιημένο για στρατιωτική χρήση και συστατικά μέρη «διαστημικού σκάφους» ειδικά σχεδιασμένα για στρατιωτική χρήση.

                  —

                  ML 13. Περιλαμβάνονται όλα τα προϊόντα.

                  —

                  ML 14. Περιλαμβάνονται όλα τα προϊόντα.

                  —

                  ML 15. Περιλαμβάνονται όλα τα προϊόντα.

                  —

                  ML 16. Περιλαμβάνονται όλα τα προϊόντα.

                  —

                  ML 17. Περιλαμβάνονται όλα τα προϊόντα, εκτός από:

                              —

                              Υποσημείο ML17.στ) Βιβλιοθήκες ειδικά σχεδιασμένες ή τροποποιημένες για στρατιωτική χρήση με συστήματα, εξοπλισμό ή συστατικά μέρη που προσδιορίζονται στον κοινό στρατιωτικό κατάλογο της EE·

                              —

                              Υποσημείο ML17.ζ) Εξοπλισμός παραγωγής πυρηνικής ενέργειας ή εξοπλισμός πρόωσης, περιλαμβανομένων των πυρηνικών αντιδραστήρων, ειδικά σχεδιασμένος για στρατιωτική χρήση και τα συστατικά μέρη αυτού, ειδικά σχεδιασμένα ή τροποποιημένα για στρατιωτική χρήση·

                              —

                              Υποσημείο ML17.η) Εξοπλισμός και υλικό, επιστρωμένα ή επεξεργασμένα για την απόκρυψη του ίχνους, ειδικά σχεδιασμένα για στρατιωτική χρήση, πέραν αυτών που προσδιορίζονται αλλού στον κοινό στρατιωτικό κατάλογο της ΕΕ·

                              —

                              Υποσημείο ML17.θ) Προσομοιωτές ειδικά σχεδιασμένοι για στρατιωτικούς πυρηνικούς αντιδραστήρες.

                  —

                  ML 18. Περιλαμβάνονται όλα τα προϊόντα.

                  —

                  ML 21. Περιλαμβάνονται όλα τα προϊόντα, εκτός από:

                              —

                              Υποσημείο ML21.α) Λογισμικό ειδικά σχεδιασμένο ή τροποποιημένο για οποιαδήποτε από τις ακόλουθες χρήσεις:

                                          —

                                          Ανάπτυξη, παραγωγή, λειτουργία ή συντήρηση εξοπλισμού που προσδιορίζεται στον κοινό στρατιωτικό κατάλογο της EE,

                                          —

                                          Ανάπτυξη ή παραγωγή υλικών που προσδιορίζονται στον κοινό στρατιωτικό κατάλογο της EE, ή

                                          —

                                          Ανάπτυξη, παραγωγή, λειτουργία ή συντήρηση λογισμικού που προσδιορίζεται στον κοινό στρατιωτικό κατάλογο της EE.

                              —

                              Λογισμικό ειδικά σχεδιασμένο ή τροποποιημένο για τη χρήση αντικειμένων που δεν περιλαμβάνονται στον κατάλογο της παρούσας γενικής άδειας μεταφοράς.

                  —

                  ML 22. Περιλαμβάνονται τα ακόλουθα:

                              —

                              Μόνο η αναγκαία τεχνολογία για τη χρησιμοποίηση των προϊόντων που επιτρέπονται στην ίδια γενική άδεια μεταφοράς.

            1.2.   Προϋποθέσεις που θα ενσωματωθούν στη γενική άδεια μεταφοράς για έκθεση

      Ο κάτωθι κατάλογος δεν είναι εξαντλητικός. Ωστόσο, άλλες προϋποθέσεις που προστίθενται από ένα κράτος μέλος δεν πρέπει να αντιβαίνουν ή να υπονομεύουν τις προϋποθέσεις που παρατίθενται κατωτέρω.

                  Γεωγραφική ισχύς

                  :

                  Ευρωπαϊκός Οικονομικός Χώρος (7)

                  Μεταφορά για έκθεση

                  :

                  Μεταφορά όλων των συνδεόμενων με τον τομέα της άμυνας προϊόντων για τον σκοπό της έκθεσής τους σε κράτος μέλος, τα οποία δεν πρέπει να χρησιμοποιούνται σε επιχειρησιακές συνθήκες και δεν περιλαμβάνουν σκοπούς επίδειξης ή αξιολόγησης.

                  Επαναμεταφορά

                  :

                  Τα κράτη μέλη πρέπει να επιλέξουν μία από τις ακόλουθες επιλογές για την επαναμεταφορά του συνδεόμενου με τον τομέα της άμυνας προϊόντος μετά την έκθεση, κατά περίπτωση:

                              α)

                              Απαλλαγή από την υποχρέωση προηγούμενης χορήγησης άδειας σύμφωνα με το άρθρο 4 παράγραφος 2 στοιχείο ε) της οδηγίας 2009/43/ΕΚ·

                              β)

                              Δημοσίευση συγκεκριμένης γενικής άδειας μεταφοράς για την επαναμεταφορά προϊόντων συνδεόμενων με τον τομέα της άμυνας μετά την έκθεση, με τουλάχιστον τον ίδιο κατάλογο επιλέξιμων προϊόντων συνδεόμενων με τον τομέα της άμυνας·

                              γ)

                              Ενσωμάτωση της επαναμεταφοράς στη γενική άδεια μεταφοράς για έκθεση.

                  Διάρκεια

                  :

                  Τα κράτη μέλη καταγωγής μπορούν να ορίσουν προθεσμία για την επιστροφή του συνδεόμενου με τον τομέα της άμυνας προϊόντος η οποία πρέπει να τηρηθεί από τον προμηθευτή προς την αρμόδια αρχή του κράτους μέλους καταγωγής. Τα κράτη μέλη από τα οποία επαναμεταφέρεται το συνδεόμενο με τον τομέα της άμυνας προϊόν μπορούν επίσης να ορίσουν προθεσμία για την επαναμεταφορά, η οποία προθεσμία πρέπει να τηρηθεί από τον προμηθευτή ή τον αντιπρόσωπό του.

            2.   ΕΠΑΚΟΛΟΥΘΕΣ ΕΝΕΡΓΕΙΕΣ

      Τα κράτη μέλη καλούνται να εφαρμόσουν την παρούσα σύσταση έως την 1η Ιουλίου 2019 το αργότερο.
      Τα κράτη μέλη ενθαρρύνονται να ενημερώνουν την Επιτροπή σχετικά με τα μέτρα που λαμβάνονται με σκοπό να εφαρμόσουν την παρούσα σύσταση.
      3.   ΑΠΟΔΕΚΤΕΣ

      Η παρούσα σύσταση απευθύνεται στα κράτη μέλη.

         Βρυξέλλες, 19 Δεκεμβρίου 2018.

               Για την Επιτροπή

            Elżbieta BIEŃKOWSKA

               Μέλος της Επιτροπής

         (1)  Οδηγία 2009/43/ΕΚ του Ευρωπαϊκού Κοινοβουλίου και του Συμβουλίου, της 6ης Μαΐου 2009, για την απλούστευση των όρων και προϋποθέσεων για τις μεταφορές προϊόντων συνδεόμενων με τον τομέα της άμυνας εντός της Κοινότητας (ΕΕ L 146 της 10.6.2009, σ. 1).

         (2)  ΕΕ L 329 της 3.12.2016, σ. 101.

         (3)  ΕΕ L 329 της 3.12.2016, σ. 105.

         (4)  COM(2016) 950 final.

         (5)  COM(2016) 760 final.

         (6)  Κοινή θέση 2008/944/ΚΕΠΠΑ του Συμβουλίου, της 8ης Δεκεμβρίου 2018, για τον καθορισμό κοινών κανόνων που διέπουν τον έλεγχο των εξαγωγών στρατιωτικής τεχνολογίας και εξοπλισμού (ΕΕ L 335 της 13.12.2008, σ. 99).

         (7)  Η απόφαση της Μεικτής Επιτροπής του ΕΟΧ αριθ. 111/2013, της 14ης Ιουνίου 2013, για την τροποποίηση του παραρτήματος II (Τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ (ΕΕ L 318 της 28.11.2013, σ. 12), που ενσωμάτωσε την οδηγία 2009/43/EΚ στη συμφωνία για τον ΕΟΧ, περιλάμβανε ρητό κείμενο προσαρμογής: «Η παρούσα οδηγία δεν εφαρμόζεται στο Λιχτενστάιν».


               11.10.2018

               EL

               Επίσημη Εφημερίδα της Ευρωπαϊκής Ένωσης

               C 369/156

      P8_TA(2017)0495
      Χονγκ Κονγκ, 20 χρόνια μετά την παράδοσή του
      Σύσταση του Ευρωπαϊκού Κοινοβουλίου της 13ης Δεκεμβρίου 2017 προς το Συμβούλιο, την Επιτροπή και την Αντιπρόεδρο της Επιτροπής / Ύπατη Εκπρόσωπο της Ένωσης για θέματα Εξωτερικής Πολιτικής και Πολιτικής Ασφαλείας, σχετικά με το Χονγκ Κονγκ, 20 χρόνια μετά την παράδοσή του (2017/2204(INI))
      (2018/C 369/17)

         Το Ευρωπαϊκό Κοινοβούλιο,

                  —

                  έχοντας υπόψη τον Βασικό Νόμο της Ειδικής Διοικητικής Περιοχής (ΕΔΠ) του Χονγκ Κονγκ που εγκρίθηκε στις 4 Απριλίου 1990 και τέθηκε σε ισχύ την 1η Ιουλίου 1997,

                  —

                  έχοντας υπόψη την κοινή δήλωση της κυβέρνησης του Ηνωμένου Βασιλείου και της κυβέρνησης της Λαϊκής Δημοκρατίας της Κίνας σχετικά με το ζήτημα του Χονγκ Κονγκ, της 19ης Δεκεμβρίου 1984, η οποία είναι επίσης γνωστή ως κοινή σινο-βρετανική διακήρυξη,

                  —

                  έχοντας υπόψη τις κοινές εκθέσεις της Επιτροπής και της Ύπατης Εκπροσώπου της Ένωσης για θέματα εξωτερικής πολιτικής και πολιτικής ασφαλείας, της 26ης Απριλίου 2017, σχετικά με την Ειδική Διοικητική Περιοχή του Χονγκ Κονγκ — ετήσια έκθεση για το 2016 (JOIN(2017)0016), της 25ης Απριλίου 2016, σχετικά με την Ειδική Διοικητική Περιοχή του Χονγκ Κονγκ — ετήσια έκθεση για το 2015 (JOIN(2016)0010), και της 24ης Απριλίου 2015, σχετικά με την Ειδική Διοικητική Περιοχή του Χονγκ Κονγκ — ετήσια έκθεση για το 2014 (JOIN(2015)0012),

                  —

                  έχοντας υπόψη την κοινή ανακοίνωση της Επιτροπής και της Ύπατης Εκπροσώπου της Ένωσης για θέματα εξωτερικής πολιτικής και πολιτικής ασφαλείας, της 22ας Ιουνίου 2016, με τίτλο «Στοιχεία για μια νέα στρατηγική της ΕΕ όσον αφορά την Κίνα» (JOIN(2016)0030), την ανακοίνωση της Επιτροπής της 14ης Οκτωβρίου 2015, με τίτλο «Εμπόριο για όλους — Προς μια πιο υπεύθυνη πολιτική για το εμπόριο και τις επενδύσεις», (COM(2015)0497), και τα συμπεράσματα του Συμβουλίου της 18ης Ιουλίου 2016, σχετικά με τη στρατηγική της ΕΕ για την Κίνα,

                  —

                  έχοντας υπόψη την πολιτική της ΕΕ «για μια ενιαία Κίνα»,

                  —

                  έχοντας υπόψη τη συμφωνία τελωνειακής συνεργασίας ΕΕ-ΕΔΠΧΚ του 1999 (1),

                  —

                  έχοντας υπόψη την είσοδο χωρίς θεώρηση στο χώρο Σένγκεν (2) και στην υπόλοιπη Ευρωπαϊκή Ένωση για τους κατόχους διαβατηρίων της Ειδικής Διοικητικής Περιοχής του Χονγκ Κονγκ και αντιστρόφως,

                  —

                  έχοντας υπόψη τον διάλογο ΕΕ-Κίνας σχετικά με τα ανθρώπινα δικαιώματα, που δρομολογήθηκε το 1995,

                  —

                  έχοντας υπόψη τα προηγούμενα ψηφίσματά του για το Χονγκ Κονγκ, και ειδικότερα εκείνα της 24ης Νοεμβρίου 2016 για την υπόθεση του φυλακισμένου εκδότη βιβλίων Gui Minhai στην Kίνα (3), της 4ης Φεβρουαρίου 2016 σχετικά με την περίπτωση των αγνοούμενων εκδοτών βιβλίων στο Χονγκ Κονγκ (4), της 15ης Δεκεμβρίου 2005 σχετικά με την κατάσταση των ανθρωπίνων δικαιωμάτων στο Θιβέτ και στο Χονγκ Κονγκ (5), της 8ης Απριλίου 2003, σχετικά με την τρίτη και την τέταρτη ετήσια έκθεση της Επιτροπής του Συμβουλίου και του Ευρωπαϊκού Κοινοβουλίου για την Ειδική Διοικητική Περιοχή του Χονγκ Κονγκ (6), της 19ης Δεκεμβρίου 2002 σχετικά με το Χονγκ Κονγκ (7), της 26ης Οκτωβρίου 2000 σχετικά με την πρώτη και τη δεύτερη ετήσια έκθεση της Επιτροπής για την Ειδική Διοικητική Περιοχή του Χονγκ Κονγκ (8), της 8ης Οκτωβρίου 1998 σχετικά με την ανακοίνωση της Επιτροπής προς το Συμβούλιο με θέμα «Η Ευρωπαϊκή Ένωση και το Χονγκ Κονγκ: μετά το 1997» (9), και της 10ης Απριλίου 1997 σχετικά με την κατάσταση στο Χονγκ Κονγκ (10),

                  —

                  έχοντας υπόψη τα προηγούμενα ψηφίσματά του σχετικά με την Κίνα, και ειδικότερα εκείνα της 16ης Δεκεμβρίου 2015 (11) και της 14ης Μαρτίου 2013 (12) σχετικά με τις σχέσεις ΕΕ-Κίνας,

                  —

                  έχοντας υπόψη το άρθρο 113 του Κανονισμού του,

                  —

                  έχοντας υπόψη την έκθεση της Επιτροπής Εξωτερικών Υποθέσεων (A8-0382/2017),

                  Α.

                  λαμβάνοντας υπόψη ότι η κυριαρχία επί του Χονγκ Κονγκ μεταβιβάστηκε από το Ηνωμένο Βασίλειο στη Λαϊκή Δημοκρατία της Κίνας (ΛΔΚ) την 1η Ιουλίου 1997·

                  Β.

                  λαμβάνοντας υπόψη ότι, όπως εγγυήθηκε η κοινή σινο-βρετανική διακήρυξη του 1984 και όπως ο ορίζει Βασικός Νόμος της Ειδικής Διοικητικής Περιοχής (ΕΔΠ) του Χονγκ Κονγκ, του 1990, το Χονγκ Κονγκ θα διατηρήσει την αυτονομία και την ανεξαρτησία της εκτελεστικής, νομοθετικής και δικαστικής εξουσίας για 50 έτη μετά τη μεταβίβαση της κυριαρχίας του·

                  Γ.

                  λαμβάνοντας υπόψη ότι η ΕΕ και το Ευρωπαϊκό Κοινοβούλιο εξακολουθούν να είναι ισχυροί υποστηρικτές της αρχής «μία χώρα, δύο συστήματα» και του υψηλού βαθμού αυτονομίας του Χονγκ Κονγκ από την Κίνα·

                  Δ.

                  λαμβάνοντας υπόψη ότι η ΕΕ και το Χονγκ Κονγκ διεξάγουν ετήσιο διάλογο υψηλού επιπέδου, με την ονομασία «διαρθρωμένος διάλογος», που ξεκίνησε το 2005· λαμβάνοντας υπόψη ότι ο 10ος ετήσιος διαρθρωμένος διάλογος πραγματοποιήθηκε στις Βρυξέλλες στις 17 Νοεμβρίου 2016·

                  Ε.

                  λαμβάνοντας υπόψη ότι οι διμερείς σχέσεις μεταξύ της ΕΕ και του Χονγκ Κονγκ συνεχίζουν να ενισχύονται· λαμβάνοντας υπόψη ότι η ΕΕ είναι ο δεύτερος μεγαλύτερος εμπορικός εταίρος του Χονγκ Κονγκ μετά την ηπειρωτική Κίνα, και ότι το Χονγκ Κονγκ είναι ο 14ος μεγαλύτερος εμπορικός εταίρος της ΕΕ σε εμπορεύματα και βασικός εταίρος για τις συναλλαγές στον τομέα των υπηρεσιών· λαμβάνοντας υπόψη ότι οι μελλοντικές διμερείς σχέσεις θα πρέπει να ωφεληθούν από την ανάγκη του Χονγκ Κονγκ για περαιτέρω οικονομική διαφοροποίηση, στενούς δεσμούς με τον νέο δρόμο του μεταξιού και μεγαλύτερη ενοποίηση με την περιοχή του Δέλτα του ποταμού Περλ· λαμβάνοντας υπόψη ότι, σύμφωνα με την έκθεση της Διάσκεψης του ΟΗΕ για το εμπόριο και την ανάπτυξη (UNCTAD), το Χονγκ Κονγκ είναι η δεύτερη μεγαλύτερη παγκόσμια αγορά-στόχος για άμεσες ξένες επενδύσεις·

                  ΣΤ.

                  λαμβάνοντας υπόψη ότι η άμυνα και οι εξωτερικές υποθέσεις του Χονγκ Κονγκ εμπίπτουν στην αρμοδιότητα της κυβέρνησης της ΛΔΚ·

                  Ζ.

                  λαμβάνοντας υπόψη ότι ο Βασικός Νόμος δίνει στην ΕΔΠ του Χονγκ Κονγκ το δικαίωμα να οργανώνει τις δικές της εξωτερικές οικονομικές σχέσεις και να προσχωρεί σε διεθνείς οργανισμούς·

                  Η.

                  λαμβάνοντας υπόψη ότι, ακόμη και μετά την 1η Ιουλίου 1997, συνέχισαν να ισχύουν οι υφιστάμενες συμφωνίες για τα αστικά, πολιτικά, οικονομικά, κοινωνικά και πολιτιστικά δικαιώματα και οι διεθνείς συμφωνίες για τα ανθρώπινα δικαιώματα· λαμβάνοντας υπόψη ότι η ΛΔΚ έχει επίσης υπογράψει και κυρώσει τις διεθνείς συμφωνίες που διασφαλίζουν αυτά τα δικαιώματα και ότι, κατά συνέπεια, έχει αναγνωρίσει τη σημασία και τον οικουμενικό χαρακτήρα των ανθρωπίνων δικαιωμάτων· λαμβάνοντας υπόψη ότι η Κίνα έχει δημιουργήσει φόρουμ διαλόγου με την ΕΕ και άλλους διεθνείς εταίρους σχετικά με ζητήματα που σχετίζονται με το κράτος δικαίου·

                  Θ.

                  λαμβάνοντας υπόψη ότι το Χονγκ Κονγκ είναι μέλος ή συνδεδεμένο μέλος σε περισσότερους από 20 διεθνείς οργανισμούς, όπως ο Παγκόσμιος Οργανισμός Εμπορίου (ΠΟΕ), το Διεθνές Νομισματικό Ταμείο (ΔΝΤ), η Οικονομική Συνεργασία Ασίας-Ειρηνικού (ΟΣΑΕ), η Ιντερπόλ, η Τράπεζα Διεθνών Διακανονισμών (ΤΔΔ), η Ασιατική Τράπεζα Ανάπτυξης (ADB), η Ασιατική Τράπεζα Επενδύσεων σε έργα υποδομής (AIIB), η Διεθνής Ολυμπιακή Επιτροπή, το Διεθνές Εμπορικό Επιμελητήριο και η Διεθνής Συνομοσπονδία Ελεύθερων Συνδικαλιστικών Οργανώσεων·

                  Ι.

                  λαμβάνοντας υπόψη ότι το Χονγκ Κονγκ είναι συμβαλλόμενο μέρος του Διεθνούς Συμφώνου για τα Ατομικά και Πολιτικά Δικαιώματα (ICCPR)·

                  ΙΑ.

                  λαμβάνοντας υπόψη ότι ο Βασικός Νόμος ορίζει την προστασία των ανθρωπίνων δικαιωμάτων και των ατομικών ελευθεριών·

                  ΙΒ.

                  λαμβάνοντας υπόψη ότι το άρθρο 27 του Βασικού Νόμου εγγυάται την ελευθερία του λόγου, του Τύπου και των εκδόσεων, του συνεταιρίζεσθαι, του συνέρχεσθαι, και της πραγματοποίησης πορειών και διαδηλώσεων·

                  ΙΓ.

                  λαμβάνοντας υπόψη ότι τα άρθρα 45 και 68 του Βασικού Νόμου ορίζουν ότι ο επικεφαλής της κυβέρνησης και όλα τα μέλη του Νομοθετικού Συμβουλίου θα πρέπει τελικά να εκλέγονται με καθολική ψηφοφορία·

                  ΙΔ.

                  λαμβάνοντας υπόψη ότι, στις 10 Ιουνίου 2014, το Κρατικό Συμβούλιο της ΛΔΚ εξέδωσε λευκή βίβλο σχετικά με την πρακτική της πολιτικής «μία χώρα, δύο συστήματα» στο Χονγκ Κονγκ, στην οποία τόνιζε ότι η αυτονομία της ΕΔΠ του Χονγκ Κονγκ υπόκειται εν τέλει στην εξουσιοδότηση της κεντρικής κυβέρνησης της ΛΔΚ·

                  ΙΕ.

                  λαμβάνοντας υπόψη ότι η παραδοσιακά ανοικτή κοινωνία του Χονγκ Κονγκ έχει προετοιμάσει το έδαφος για την ανάπτυξη μιας γνήσιας και ανεξάρτητης κοινωνίας των πολιτών που συμμετέχει ενεργά και εποικοδομητικά στη δημόσια ζωή της ΕΔΠ·

                  ΙΣΤ.

                  λαμβάνοντας υπόψη ότι η κοινωνία των πολιτών του Χονγκ Κονγκ έχει αυξήσει την ευαισθητοποίηση του κοινού όσον αφορά τα αστικά και πολιτικά δικαιώματα, τη θρησκεία, την υγειονομική περίθαλψη, το περιβάλλον, την κλιματική αλλαγή, την πολιτική συμμετοχή των γυναικών, τα δικαιώματα των οικιακών βοηθών, τα δικαιώματα των ΛΟΑΔΜ, καθώς και τις ακαδημαϊκές και πολιτιστικές ελευθερίες·

                  ΙΖ.

                  λαμβάνοντας υπόψη ότι το Χονγκ Κονγκ διαθέτει ένα ζωντανό πολυκομματικό σύστημα· λαμβάνοντας υπόψη ότι, ο λαός του Χονγκ Κονγκ έχει γίνει μάρτυρας μαζικών διαδηλώσεων υπέρ της δημοκρατίας και της πλήρους εφαρμογής του Βασικού Νόμου, ανάμεσα στις οποίες ήταν και οι διαδηλώσεις του 2014 από το λεγόμενο Κίνημα της Ομπρέλας, καθώς και για την ελευθερία των μέσων ενημέρωσης, και, μεταξύ άλλων, κατά της εξαφάνισης των βιβλιοπωλών του Χονγκ Κονγκ·

                  ΙΗ.

                  λαμβάνοντας υπόψη ότι, κατά τα 20 τελευταία έτη, ορισμένοι δημοσιογράφοι και άλλοι εργαζόμενοι στα μέσα ενημέρωσης, συχνά υποστηρικτές της δημοκρατίας και εκφραστές επικριτικών απόψεων, έχουν αναγκαστεί να παραιτηθούν, να μετατεθούν ώστε να καλύπτουν λιγότερο ευαίσθητα πεδία και, σε ορισμένες περιπτώσεις, έχουν δεχθεί ακόμα και απειλές βίας·

                  ΙΘ.

                  λαμβάνοντας υπόψη ότι, στα τέλη του 2015, εξαφανίστηκαν τέσσερις κάτοικοι του Χονγκ Κονγκ και ένας κάτοικος άλλης περιοχής που σχετίζονταν με τον εκδοτικό οίκο Mighty Current και το βιβλιοπωλείο του, ότι μήνες αργότερα διέρρευσαν πληροφορίες ότι κρατούνταν σε μυστικές τοποθεσίες στην ηπειρωτική Κίνα, και ότι, ένας από τους βιβλιοπώλες που αφέθηκαν ελεύθεροι, ανέφερε ότι εξαναγκάστηκε να καταθέσει ότι είχε διαπράξει αδικήματα·

                  Κ.

                  λαμβάνοντας υπόψη ότι τα τελευταία έτη παρατηρείται αυξανόμενη αυτολογοκρισία στα μέσα ενημέρωσης του Χονγκ Κονγκ για θέματα σχετικά με την ηπειρωτική Κίνα, όπως επιβεβαιώνεται και από τις έρευνες και εκθέσεις της Ένωσης Δημοσιογράφων του Χονγκ Κονγκ·

                  ΚΑ.

                  λαμβάνοντας υπόψη ότι το Χονγκ Κονγκ προσφέρει δυνατότητες κατάρτισης υψηλού επιπέδου και απόκτησης υψηλού ακαδημαϊκού επιπέδου, αλλά η ακαδημαϊκή ελευθερία είναι σε κίνδυνο εξαιτίας των επανειλημμένων παρεμβάσεων της κεντρικής κυβέρνησης της Κίνας, ιδιαίτερα όσον αφορά τους διορισμούς πανεπιστημιακών συμβουλίων·

                  ΚΒ.

                  λαμβάνοντας υπόψη ότι μια δημοσκόπηση που διενεργείται σε τακτά διαστήματα από το πρόγραμμα κοινής γνώμης του πανεπιστημίου του Χονγκ Κονγκ καταδεικνύει μεγάλη πτώση στην ταυτοποίηση με την Κίνα·

                  ΚΓ.

                  λαμβάνοντας υπόψη ότι, στα τέλη Ιανουαρίου του 2017, το Γραφείο Περιβάλλοντος του Χονγκ Κονγκ δημοσίευσε τη διατομεακή προσέγγιση «Hong Kong Climate Action Plan 2030+» (Σχέδιο Δράσης του Χονγκ Κονγκ για το Κλίμα 2030 +) η οποία, ακολουθώντας τη συμφωνία του Παρισιού για το κλίμα, καθορίζει νέους στόχους για τις εκπομπές διοξειδίου του άνθρακα, δηλαδή τη μείωση της έντασης άνθρακα κατά τα δύο τρίτα και των απόλυτων εκπομπών διοξειδίου του άνθρακα κατά το ένα τρίτο έως το 2030, σε σύγκριση με τη βασική γραμμή αναφοράς του 2005·

                  ΚΔ.

                  λαμβάνοντας υπόψη τη σημασία του λιμένα του Χονγκ Κονγκ για τη ΛΔΚ και το διεθνές εμπόριο·

                  1.

                  συνιστά στο Συμβούλιο, στην Επιτροπή και στην Αντιπρόεδρο της Επιτροπής / Ύπατη Εκπρόσωπο της Ένωσης για θέματα Εξωτερικής Πολιτικής και Πολιτικής Ασφαλείας:

                              α)

                              να τονίσουν προς τις αρχές της Ειδικής Διοικητικής Περιοχής του Χονγκ Κονγκ και της ΛΔΚ ότι κατά τον ίδιο τρόπο που η πολιτική της ΕΕ για «μία ενιαία Κίνα» αποτελεί τον ακρογωνιαίο λίθο της συνεργασίας της ΕΕ, ο πλήρης σεβασμός του Βασικού Νόμου της ΕΔΠ του Χονγκ Κονγκ και της αρχής «μία χώρα, δύο συστήματα» είναι καίριας σημασίας για την ανάπτυξη και την περαιτέρω ενίσχυση και επέκταση των σημερινών και των μελλοντικών σχέσεων με την ΕΕ και ότι η ανάμιξη στις εσωτερικές υποθέσεις του Χονγκ Κονγκ ενδέχεται να υπονομεύσει την αρχή αυτή και θα πρέπει, ως εκ τούτου, να αποφεύγεται·

                              β)

                              να καταδικάσουν τις συνεχείς παρεμβάσεις της ΛΔΚ στις εσωτερικές υποθέσεις του Χονγκ Κονγκ, ενέργειες οι οποίες θα μπορούσαν να θέσουν σε κίνδυνο τη μακροπρόθεσμη βιωσιμότητα του μοντέλου «μία χώρα, δύο συστήματα»·

                              γ)

                              να ενισχύσουν τον διμερή διάλογο με την κυβέρνηση της ΕΔΠ του Χονγκ Κονγκ, μέσω, μεταξύ άλλων, του ετήσιου διαρθρωμένου διαλόγου ΕΕ-Χονγκ Κονγκ σε ένα ευρύ φάσμα θεμάτων και τομέων πολιτικής, όπως η δημοκρατία, τα ανθρώπινα δικαιώματα, το κράτος δικαίου, το εμπόριο, οι επενδύσεις, οι χρηματοπιστωτικές υπηρεσίες, τα τελωνεία, το περιβάλλον, η αλλαγή του κλίματος, η έρευνα και η εκπαίδευση, να στηρίξουν την υλοποίηση της αρχής «μία χώρα, δύο συστήματα» και να συνεχίσουν την ετήσια υποβολή εκθέσεων από την ΑΕ/ΥΕ και την Επιτροπή προς το Κοινοβούλιο και το Συμβούλιο σχετικά με την εξέλιξη της κατάστασης στο Χονγκ Κονγκ·

                              δ)

                              να αναγνωρίσουν ότι, με την πάροδο του χρόνου, το Χονγκ Κονγκ έχει εξελιχθεί σε μια ανοικτή κοινωνία στην οποία οι πολίτες απολαμβάνουν ανθρώπινα δικαιώματα, ελευθερίες, υψηλά πρότυπα δημόσιας υγείας και ασφάλειας, διαφάνεια και ένα αξιόπιστο δικαστικό σύστημα, επικρατεί το κράτος δικαίου και τα επίπεδα διαφθοράς είναι χαμηλά, και ότι οι πολίτες του Χονγκ Κονγκ έχουν το δικαίωμα να αναμένουν ότι θα διατηρήσουν τον τρόπο ζωής τους, καθώς και αυτά τα δικαιώματα και τις αξίες, στο πλαίσιο ενός υψηλού βαθμού αυτονομίας·

                              ε)

                              να τονίσουν ότι ο σεβασμός της αυτονομίας του Χονγκ Κονγκ είναι ουσιαστικής σημασίας για την περαιτέρω θετική ανάπτυξή του και τις ευνοϊκές σχέσεις με την κινεζική ηπειρωτική χώρα, καθώς και για την επανάληψη των διαλόγων μεταξύ της ηπειρωτικής χώρας και της Ταϊβάν·

                              στ)

                              να δεσμευθούν πλήρως στη στήριξη της αυτονομίας, της ευημερίας, και των δικαιωμάτων και των ελευθεριών του λαού του Χονγκ Κονγκ και να εκφράσουν σταθερή υποστήριξη για την έναρξη μιας διαδικασίας πολιτικών μεταρρυθμίσεων ευθυγραμμισμένων προς τα διεθνή πρότυπα και τον Βασικό Νόμο, ο οποίος παρέχει στους κατοίκους της ΕΔΠ το δικαίωμα του εκλέγειν και εκλέγεσθαι κατά τη διαδικασία επιλογής για ανώτατες διοικητικές θέσεις, αντικατοπτρίζοντας την άποψη της πλειονότητας της κοινής γνώμης του Χονγκ Κονγκ·

                              ζ)

                              να ζητήσουν, στο πλαίσιο αυτό, από τις κυβερνήσεις του Χονγκ Κονγκ και της ΛΔΚ να τηρήσουν τη δέσμευσή τους και να δώσουν εκ νέου ώθηση στη μετάβαση στην καθολική ψηφοφορία στις προσεχείς εκλογές για τον επικεφαλής της κυβέρνησης και των μελών του Νομοθετικού Συμβουλίου του Χονγκ Κονγκ, ώστε να καθιερωθεί ένα εκλογικό σύστημα που θα έχει δημοκρατικό και ανοικτό χαρακτήρα και θα διέπεται από δικαιοσύνη και διαφάνεια·

                              η)

                              να βρουν τρόπους να υποστηρίξουν την εδραίωση της δημοκρατίας και του πολυκομματικού συστήματος του Χονγκ Κονγκ και να εκφράσουν ανησυχία για την εντεινόμενη παρενόχληση πολιτικών κομμάτων της αντιπολίτευσης και για την άρνηση του Μητρώου Εταιρειών να καταχωρίσει ομάδες που υποστηρίζουν τη δημοκρατία·

                              θ)

                              να επιδοκιμάσουν το ιστορικό ποσοστό συμμετοχής στις τελευταίες εκλογές του Νομοθετικού Συμβουλίου, το 2016, και να εκφράσουν λύπη για το γεγονός ότι, το 2016, οι αρχές του Χονγκ Κονγκ αρνήθηκαν να καταχωρίσουν για τις εκλογές του Νομοθετικού Συμβουλίου ένα νέο πολιτικό κόμμα που τασσόταν υπέρ της ανεξαρτησίας και κήρυξαν άκυρη την υποψηφιότητα έξι υποψηφίων, οι οποίοι με τις απόψεις τους στήριζαν τη μεγαλύτερη αυτονομία του Χονγκ Κονγκ·

                              ι)

                              να καταδικάσουν τις απειλές κατά της προσωπικής ασφάλειας των πολιτικών που τάσσονται υπέρ της δημοκρατίας, συμπεριλαμβανομένων των απαγωγών και της σωματικής βίας, που κατήγγειλαν ορισμένοι νομοθέτες·

                              ια)

                              να εκφράσουν τη χαρά τους για την υπό όρους απελευθέρωση των τριών ηγετών του κινήματος υπέρ της δημοκρατίας Joshua Wong, Alex Chow και Nathan Law, οι οποίοι πρόσφατα καταδικάστηκαν σε φυλάκιση μεταξύ έξι και οκτώ μηνών για «παράνομη συνάθροιση», αφού πέρυσι τους επιβλήθηκαν μη στερητικές της ελευθερίας ποινές, όπως η κοινωφελής εργασία, για τη συμμετοχή τους σε ειρηνικές εκδηλώσεις διαμαρτυρίας· να παροτρύνουν το Ανώτατο Δικαστήριο να εξετάσει τις υποθέσεις του κ. Wong, του κ. Law και του κ. Chow σύμφωνα με τις υποχρεώσεις του Χονγκ Κονγκ βάσει της διεθνούς νομοθεσίας περί ανθρωπίνων δικαιωμάτων, και να παροτρύνουν την κυβέρνηση του Χονγκ Κονγκ να αναθεωρήσει το Διάταγμα για τη Δημόσια Τάξη, ώστε να το ευθυγραμμίσει προς τα διεθνή πρότυπα για τα ανθρώπινα δικαιώματα·

                              ιβ)

                              να επισημάνουν στην Κίνα ότι, μολονότι ο Βασικός Νόμος, η κοινή σινο-βρετανική διακήρυξη και η αρχή «μία χώρα, δύο συστήματα» τηρούνται σε μεγάλο βαθμό, εκδηλώνονται αυξανόμενες και εκτεταμένες ανησυχίες ότι ο υψηλός βαθμός αυτονομίας του Χονγκ Κονγκ ή η νομική αξία ή το πνεύμα που διέπει την κοινή σινο-βρετανική διακήρυξη έχουν τεθεί υπό αμφισβήτηση·

                              ιγ)

                              να εκφράσουν βαθιά ανησυχία για την έκδοση από τη Μόνιμη Επιτροπή της Λαϊκής Εθνοσυνέλευσης ερμηνειών του Βασικού Νόμου πριν από δικαστικές αποφάσεις, είτε οι ερμηνείες αυτές έχουν ζητηθεί είτε όχι, συνιστώντας τον αποκλεισμό δημοκρατικά εκλεγμένων βουλευτών, και υπονομεύοντας έτσι την πλήρη ανεξαρτησία του δικαστικού συστήματος στις εν λόγω μεμονωμένες περιπτώσεις· να υπενθυμίσουν ότι το δικαστικό σύστημα του Χονγκ Κονγκ και η κανονική δικαστική διαδικασία θα πρέπει να αποτελέσουν το κύριο μέσο επίλυσης διαφορών·

                              ιδ)

                              να τονίσουν ότι ο χειρισμός της υπόθεσης των πέντε αγνοούμενων βιβλιοπωλών έχει εγείρει λυπηρά ερωτήματα σχετικά με την αυτονομία της ΕΔΠ, όπως ορίζεται στον Βασικό Νόμο, καθώς και σχετικά με την έλλειψη σαφήνειας όσον αφορά τον ρόλο των υπηρεσιών επιβολής του νόμου της ηπειρωτικής χώρας στο Χονγκ Κονγκ·

                              ιε)

                              να εκφράσουν ανησυχία για τις καταγγελίες σύμφωνα με τις οποίες οι υπηρεσίες επιβολής του νόμου της Κίνας λειτουργούν και στο Χονγκ Κονγκ, γεγονός που συνιστά παραβίαση του Βασικού Νόμου και θα ήταν ασυμβίβαστο με την αρχή «μία χώρα, δύο συστήματα»·

                              ιστ)

                              να υπογραμμίσουν ότι, σε γενικές γραμμές, διασφαλίζεται η ελευθερία της ενημέρωσης και η ελευθερία του λόγου, εκφράζοντας παράλληλα ανησυχία για τη σταθερή επιδείνωση της ελευθερίας του Τύπου στο Χονγκ Κονγκ, με την αυξανόμενη πίεση που ασκείται στα μέσα ενημέρωσης, τόσο τα έντυπα όσο και τα ηλεκτρονικά, την αυξανόμενη αυτολογοκρισία, ιδίως όσον αφορά την κάλυψη ευαίσθητων ζητημάτων στην ηπειρωτική Κίνα ή την κυβέρνηση του Χονγκ Κονγκ, και την εντατικοποίηση του ελέγχου κατά την πώληση ευαίσθητων πολιτικών βιβλίων μέσω του μονοπωλίου της κυριότητας σχεδόν όλων των βιβλιοπωλείων·

                              ιζ)

                              να συνεχίσουν τον διμερή διάλογο με την κυβέρνηση της ΕΔΠ του Χονγκ Κονγκ σε σχέση με διάφορους τομείς πολιτικής και με την υλοποίηση της αρχής «μία χώρα, δύο συστήματα»·

                              ιη)

                              να επαναλάβουν ότι κάθε νομοθεσία που θεσπίστηκε σύμφωνα με τον Βασικό Νόμο, συμπεριλαμβανομένης τυχόν νομοθεσίας που πρόκειται να προταθεί βάσει του άρθρου 23 του Βασικού Νόμου, όπως ένα δυνητικό νομοσχέδιο περί εθνικής ασφάλειας, δεν πρέπει να θίγει την ανεξαρτησία και την αποκλειστική αρμοδιότητα του δικαστικού συστήματος του Χονγκ Κονγκ και δεν θα πρέπει να υπονομεύει τις υποχρεώσεις που απορρέουν από το Διεθνές Σύμφωνο για τα Οικονομικά, Κοινωνικά και Πολιτισμικά Δικαιώματα (ICESCR), ούτε ελευθερίες, όπως η ελευθερία του λόγου, η ελευθερία των μέσων μαζικής ενημέρωσης, η ελευθερία του συνέρχεσθαι και του συνεταιρίζεσθαι, η ελευθερία των διαδηλώσεων, η ελευθερία του σχηματισμού συνδικαλιστικών οργανώσεων και της απεργίας και η ελευθερία της ακαδημαϊκής έρευνας και της πολιτιστικής και καλλιτεχνικής έκφρασης, και δεν θα πρέπει να χρησιμοποιείται για τη στοχοποίηση ακτιβιστών των ανθρωπίνων δικαιωμάτων και επικριτών της κυβέρνησης·

                              ιθ)

                              να υποβάλουν στο άμεσο μέλλον στο Ευρωπαϊκό Κοινοβούλιο προτάσεις για την ανάπτυξη της συνεργασίας με τις αρχές του Χονγκ Κονγκ στους τομείς της φορολογικής διαφάνειας, συμπεριλαμβανομένης της αυτόματης ανταλλαγής πληροφοριών (ΑΑΠ), της καταπολέμησης της νομιμοποίησης εσόδων από παράνομες δραστηριότητες και της χρηματοδότησης της τρομοκρατίας, καθώς και για την εφαρμογή των μέτρων που έχει ζητήσει ο ΟΟΣΑ στο πλαίσιο της δέσμης μέτρων για τη διάβρωση της βάσης και τη μετατόπιση των κερδών (δέσμη μέτρων BEPS)·

                              κ)

                              να ενθαρρύνουν και να υποστηρίξουν τα κινήματα υπέρ της δημοκρατίας που συντονίζονται σε περιφερειακό επίπεδο, ως βασικό εργαλείο ενίσχυσης της συνεργασίας στην Ασία για τη δημοκρατία και τα ανθρώπινα δικαιώματα·

                              κα)

                              να παροτρύνουν την κυβέρνηση του Χονγκ Κονγκ να λάβει πιο αποτελεσματικά μέτρα για την καταπολέμηση της φοροδιαφυγής και της φορολογικής απάτης, καθώς και να λάβει μέτρα για την παρακολούθηση και την επιβολή κυρώσεων σε επιχειρήσεις που διευκολύνουν τη φοροδιαφυγή και τη φορολογική απάτη μέσω των θυγατρικών τους στο Χονγκ Κονγκ·

                              κβ)

                              να βρουν τρόπους να στηρίξουν την κοινωνία των πολιτών του Χονγκ Κονγκ, και ιδίως τις οργανώσεις οι οποίες προωθούν οικουμενικές αξίες και τα ανθρώπινα δικαιώματα, και οι οποίες στηρίζουν την ανεξαρτησία του δικαστικού συστήματος και την ελευθερία του Τύπου· να τονίσουν ότι μόνο οι μη βίαιες μορφές διαμαρτυρίας και ο διάλογος μπορούν να αποτελέσουν τη βάση για την επίλυση διαφορών·

                              κγ)

                              να προτείνουν στο Νομοθετικό Συμβούλιο του Χονγκ Κονγκ να εξετάσει προσεκτικά τη μελλοντική νομοθεσία για το τρένο υψηλής ταχύτητας, σε διαβούλευση με τις οργανώσεις της κοινωνίας των πολιτών και τους πολίτες του Χονγκ Κονγκ·

                              κδ)

                              να ενθαρρύνουν τα πανεπιστημιακά ιδρύματα του Χονγκ Κονγκ να διατηρήσουν τα υψηλά πρότυπα των προγραμμάτων σπουδών και έρευνάς τους και να διαφυλάξουν τις ακαδημαϊκές ελευθερίες, αλλά να εκφράσουν ανησυχία, στο πλαίσιο αυτό, για τη διαδικασία διορισμού πανεπιστημιακών συμβουλίων και τις εξωτερικές παρεμβάσεις που στοχεύουν στην τροποποίηση των σχολικών προγραμμάτων, τα οποία θα μπορούσαν να υπονομεύσουν την ανεξαρτησία των εκπαιδευτικών ιδρυμάτων τριτοβάθμιας εκπαίδευσης· να προωθήσουν την ενίσχυση των δεσμών μεταξύ των ευρωπαϊκών πανεπιστημιακών ιδρυμάτων και των αντίστοιχων του Χονγκ Κονγκ·

                              κε)

                              να απευθύνουν έκκληση για την έγκαιρη έγκριση του νόμου κατά των διακρίσεων·

                              κστ)

                              να υπενθυμίσουν ότι η κοινωνία και του λαός του Χονγκ Κονγκ έχουν επηρεαστεί βαθιά από τη μετανάστευση, συμπεριλαμβανομένων των προσφύγων, και να ζητήσουν από την κυβέρνηση του Χονγκ Κονγκ να ευθυγραμμίσει την πολιτική της για τους πρόσφυγες και τους μετανάστες με τα διεθνή πρότυπα, ιδίως όσον αφορά τους ασυνόδευτους ανήλικους πρόσφυγες·

                              κζ)

                              να επισημάνουν ότι, παρόλο που οι πρόσφατες έρευνες δείχνουν ότι πολλοί πολίτες του Χονγκ Κονγκ επιθυμούν να μεταναστεύσουν, θα ήταν ατυχές εάν το Χονγκ Κονγκ δεν μπορούσε να κρατήσει τους πλέον ταλαντούχους και τους καλύτερους πολίτες του, και ανησυχητικό αν πολλοί, και ιδίως οι νέοι, έχαναν την πίστη τους στο μέλλον·

                              κη)

                              να ανησυχεί επειδή η Ομάδα Εμπειρογνωμόνων του ΟΗΕ για τη Βόρεια Κορέα έχει διαπιστώσει στις εκθέσεις της ότι το Χονγκ Κονγκ είναι μία από τις δύο περιφέρειες επιχειρηματικής δραστηριότητας στις οποίες δραστηριοποιείται το μεγαλύτερο μέρος των ελεγχόμενων από τη Βόρεια Κορέα εικονικών εταιριών· να υπενθυμίσουν ότι οι διεθνείς κοινές επιχειρήσεις με τη Βόρεια Κορέα παραβιάζουν την τελευταία απόφαση 2388 (2017) του Συμβουλίου Ασφαλείας του ΟΗΕ και να παροτρύνουν τις αρχές του Χονγκ Κονγκ να αντιμετωπίσουν με ικανοποιητικό τρόπο τις ανησυχίες της Ομάδας Εμπειρογνωμόνων του ΟΗΕ για τη Βόρεια Κορέα·

                              κθ)

                              να επιστήσουν την προσοχή των αρχών του Χονγκ Κονγκ στο γεγονός ότι, σύμφωνα με μια μελέτη, τα αστικά απόβλητα στο Χονγκ Κονγκ αυξήθηκαν κατά 80 % την τελευταία δεκαετία, ποσοστό υπερδιπλάσιο της αύξησης του πληθυσμού, και να τους παράσχουν βοήθεια για την ανάπτυξη μιας αποτελεσματικής πολιτικής για τη μείωση των αποβλήτων, την προώθηση της ανακύκλωσης και άλλων μορφών κυκλικής οικονομίας, και την αύξηση της ευαισθητοποίησης της κοινής γνώμης σχετικά με την υπεύθυνη κατανάλωση·

                              λ)

                              να τονίσουν στις κινεζικές αρχές ότι ο απόλυτος σεβασμός της αυτονομίας του Χονγκ Κονγκ θα μπορούσε να αποτελέσει πρότυπο για μια διεργασία ριζικών δημοκρατικών πολιτικών μεταρρυθμίσεων στην Κίνα και για τη σταδιακή απελευθέρωση και το άνοιγμα της κινεζικής κοινωνίας·

                              λα)

                              να υπογραμμίσουν την προσήλωση της ΕΕ στην ενίσχυση της δημοκρατίας, συμπεριλαμβανομένων του κράτους δικαίου, της ανεξαρτησίας της δικαιοσύνης, των θεμελιωδών ελευθεριών και δικαιωμάτων, της διαφάνειας και της ελευθερίας της ενημέρωσης και της έκφρασης στο Χονγκ Κονγκ·

                  2.

                  αναθέτει στον Πρόεδρό του να διαβιβάσει την παρούσα σύσταση στο Συμβούλιο, την Επιτροπή και την Αντιπρόεδρο- της Επιτροπής / Ύπατη Εκπρόσωπο της Ένωσης για θέματα Εξωτερικής Πολιτικής και Πολιτικής Ασφαλείας, καθώς και, προς ενημέρωση, στην κυβέρνηση της Ειδικής Διοικητικής Περιφέρειας του Χονγκ Κονγκ και την κυβέρνηση της Λαϊκής Δημοκρατίας της Κίνας.

         (1)  ΕΕ L 151 της 18.6.1999, σ. 20.

         (2)  ΕΕ L 81 της 21.3.2001, σ. 1.

         (3)  Κείμενα που εγκρίθηκαν, P8_TA(2016)0444.

         (4)  Κείμενα που εγκρίθηκαν, P8_TA(2016)0045.

         (5)  ΕΕ C 286 E της 23.11.2006, σ. 523.

         (6)  ΕΕ C 64 E της 12.3.2004, σ. 130.

         (7)  ΕΕ C 31 E της 5.2.2004, σ. 261.

         (8)  ΕΕ C 197 της 12.7.2001, σ. 387.

         (9)  ΕΕ C 328 της 26.10.1998, σ. 186.

         (10)  ΕΕ C 132 της 28.4.1997, σ. 222.

         (11)  ΕΕ C 399 της 24.11.2017, σ. 92.

         (12)  ΕΕ C 36 της 29.1.2016, σ. 126.